

**ПЕДАГОШКИ ФАКУЛТЕТ**

**ИЗВЈЕШТАЈ**

**О САМОЕВАЛУАЦИЈИ СТУДИЈСКОГ ПРОГРАМА**

**ПРЕДШКОЛСКО ВАСПИТАЊЕ (4+1)**

**АКАДЕМСКА 2023/24.ГОДИНА**

**Бања Лука, фебруар, 2025.године**

**НЕЗАВИСНИ УНИВЕРЗИТЕТ БАЊА ЛУКА**

**ПЕДАГОШКИ ФАКУЛТЕТ**

**ИЗВЈЕШТАЈ**

**О САМОЕВАЛУАЦИЈИ СТУДИЈСКОГ ПРОГРАМА ПРЕДШКОЛСКО ВАСПИТАЊЕ (4+1)**

**АКАДЕМСКА 2023/24.ГОДИНА**

**Декан Факултета**

**Проф.др Небојша Шврака**

|  |  |
| --- | --- |
| **Назив високошколске установе** | Независни универзитет Бања Лука |
| **Назив, број и датум акта о оснивању** | [Рјешење о оснивању Независног НУБЛ-а за политичке и друштвене науке Бања Лука, бр. Улошка: 5-82-000 Бања Лука од 11.10.2006. године](file:///C:\Users\NUBL\Downloads\Прилози\1.%20Rješenje,%20elaborat,dozvole\Rjesenje%20Osnivanje%20Nezavisnog%20univerziteta%20za%20politicke%20i%20drustvene%20nauke.pdf) |
| **Пореско-идентификациони број (ПИБ)** | 44402522740000 |
| **Матични број додијељен од Републичког завода за статистику** | 11011225 |
| **Име, презиме и адреса (назив и сједиште) оснивача** | Зоран Калинић, Саве Мркаља 3, 78000 Бања Лука |
| **Назив организационе јединице** | Педагошки факултет |
| **Адреса** | Вељка Млађеновића 12е. 78000 Бања Лука, БиХ |
| **Контакт телефони/факс** | 051/456-600; 051/456-615; факс: 051/456-602 |
| **E-mail** | info@nubl.org |
| **Интернет адреса** | www.nubl.org |
| **Број и датум одлуке о именовању лица овлашћеног за заступање** | [Одлука о именовању ректора бр. 71-7-396-04/22 од 30.09.2022. године](file:///C:\Users\NUBL\Downloads\Прилози\1.%20Rješenje,%20elaborat,dozvole\odluka%20o%20imenovanju%20rektora,%20Ostoja%20Barašin.pdf) и  Одлука о утврђивању лица овлаштеног за заступање- директор, бр. 01-718-1/11/12 од 26.01.2012. године |
| **Број и датум дозволе за рад високошколске установе** | 07.023/602-2086/09 од 01.10.2009. године |
| **Одговорна особа** | Проф.др Остоја Барашин, ректор |
| **Одговорна особа за организациону јединицу** | Проф.др Небојша Шврака, декан |
| **Одговорна особа за самоевалуацију** | Тим за самоевалуацију |
| **Контакти одговорне особе за квалитет** | 051/456-615; kristina.kuzmanovic@nubl.org  МА Кристина Кузмановић, координатор квалитетa Универзитета |

Извјештај је резултат рада Тима за самоевалуацију Педагошког факултета (Одлука о формирању тима за самоевалуацијуе број: 524-01/24 од 27.12.2024.године) саставу:

1. Проф.др Миломир Мартић,
2. Проф.др Небојша Шврака,
3. Доц.др Александра Вученовић,
4. Проф.др Рада Ракочевић,
5. Проф.др Недељко Кајиш,
6. Давид Миљановић,
7. Милан Жугић.

**Садржај:**

[I УВОДНИ ДИО 5](#_Toc194558018)

[**1.1.Историја и организација високошколске установе** 5](#_Toc194558019)

[**1.2.Приступање високошколске установе Болоњском процесу и достизање циљева из Болоњског процеса** 6](#_Toc194558020)

[**1.3.Истраживање и научно-истраживачки и/или умјетнички рад** 9](#_Toc194558021)

[**1.4.Везе с окружењем, привредом и социјалним партнерима** 9](#_Toc194558022)

[**1.5.Финансирање високошколске установе** 10](#_Toc194558023)

[**1.6.Статистички подаци** 10](#_Toc194558024)

[**2.Провођење самоевалуације** 15](#_Toc194558025)

[**2.1.Тим за самоевалуацију** 15](#_Toc194558026)

[**2.2.Поступак институционалне самоевалуације** 16](#_Toc194558027)

[II СТАНДАРДИ СИСТЕМА ОСИГУРАЊА КВАЛИТЕТА СТУДИЈСКОГ ПРОГРАМА ПРЕДШКОЛСКО ВАСПИТАЊЕ 4+1 17](#_Toc194558028)

[**1.Политика обезбјеђења квалитета студијских програма** 17](#_Toc194558029)

[**2. Креирање и усвајање студијских програма** 17](#_Toc194558030)

[**2.1. Структура студијског програма** 18](#_Toc194558031)

[**2.2.Сврха и циљеви студијског програма** 18](#_Toc194558032)

[**2.3.Наставни план и програм** 19](#_Toc194558033)

[**2.4.Компетенције дипломираних студената** 20](#_Toc194558034)

[**3. Учење, подучавање и вредновање усмјерени на студента** 22](#_Toc194558035)

[**4. Упис и напредовање студената, признавање и сертификовање** 24](#_Toc194558036)

[**4.1. Упис студената** 24](#_Toc194558037)

[**4.2. Оцјењивање и напредовање студената** 24](#_Toc194558038)

[**5. Људски потенцијали** 26](#_Toc194558039)

[**6. Ресурси и финансирање** 27](#_Toc194558040)

[**7. Управљање информацијама о студијским програмима** 27](#_Toc194558041)

[**8. Информисање јавности о студијским програмима** 28](#_Toc194558042)

[**9. Континуирано праћење, периодична евалуација и ревизија студијских програма** 29](#_Toc194558043)

[**10. Мобилност академског особља и студената** 31](#_Toc194558044)

[III ЗАКЉУЧНА РАЗМАТРАЊА - ОЦЈЕНА СИСТЕМА ОСИГУРАЊА КВАЛИТЕТА 33](#_Toc194558045)

[**Прилози** 35](#_Toc194558047)

# I УВОДНИ ДИО

У складу са [Законом о обезбјеђењу квалитета у високом образовањеу Републике Српске Члан 10, став 3](https://www.avors.org/attachments/article/277/zakon_o_obezbjedjenju_kvaliteta_u_visokom_obrazovanju.pdf). („Сл. гласник РС“ број 67/20) и [Правилником о обезбјеђењу и унапређењу квалитета](https://nubl.org/wp-content/uploads/2023/07/Pravilnik-o-obezbjedjenju-i-unapredjenju-kvaliteta-NUBL-2023.pdf) Независни универзитет Бања Лука у обавези је да редовно спроводи процес контроле квалитета студијских програма и Универзитета кроз израде Самоевалуационих извјештаја.

Израда Самоевалуационог извјештаја Универзитета подразумијева да је свака организациона јединица у обавези да сачини самоевалуациони извјештај за сваки студијски програм и организациону јединицу, на основу чега се, прикупљањем, анализом и обрадом података из самоевалуационих извјештаја организационих јединица добија Самоевалуациони извјештај Универзитета. Методе израде Самоевалуационог извјештаја Универзитета, организационих јединица и студијских програма утврдила је Радна група за акредитацију, стручно савјетодавно тијело Универзитета, на својим редовним сједницама.

Самоевалуациони извјештај студијског програма представља обавезни документ који се прилаже у документацији потребној за акредитацију програма. Извјештај је састављен концизно, са циљем да садржи све кључне информације које су од виталног значаја за функционисање студијског програма. Самоевалуациони извјештај има двоструку намјену: са једне стране ће помоћи да се кроз критичку анализу сагледају предности и недостаци програма, а са друге стране, да припреми обједињене информације које се могу користити у процесу акредитације програма. Одговорност за припрему самоевалуационог извјештаја студијског програма повјерена је тиму који поред искусних наставника у свом саставу има и сараднике из реда административног особља, те представника студентског тијела. Самоевалуациони извјештај може послужити као основа за промјене и унапређење наставног процеса, али и као извор информација будућим послодавцима о знањима и вјештинама које студенти стичу у оквиру програма.

Овај документ омогућује Универзитету да провјери квалитет свог студијског програма, а самим тим и диплома које студенти стичу, те омогућава читаоцима да стекну тачан увид о стању студијског програма и да дају оцјену о квалитету истог. Тачност и прецизност навода и података при припреми извјештаја морају послужити руководству програма да формира планове за будуће дјеловање у циљу општег побољшања квалитета програма.

## **1.1.Историја и организација високошколске установе**

Независни универзитет Бања Лука је основан 2005. године као високошколска установа са називом „Факултет за друштвене и политичке науке – ФПДН“, са сједиштем у Бања Луци, а прву генерација студената уписује 2005/2006 школске године. У складу са Законом о високом образовању, («Службени гласник Републике Српске», бр. 85/06 и 30/07) Факултет се организује као универзитет и мијења назив у „Независни универзитет Бања Лука“ Бањалука (у даљем тексту: Универзитет). Универзитет је правно лице са статусом самосталне и приватне високошколске установе, уписана у судски регистар установа код надлежног суда у Бањој Луци, и регистар високошколских установа код надлежног министарства са правима, обавезама и одговорностима утврђеним Законом о високом образовању и Статутом Универзитета.

Назив Универзитета је „Независни универзитет Бањалука“, а скраћени назив Универзитета је „НУБЛ“. У међународном промету и у документима на енглеском језику, назив Универзитета је „Independent University of Banja Luka“. Сједиште Универзитета је у Бањалуци, Вељка Млађеновића 12Е, 78000 Бањалука, Република Српска, БиХ. На дан 25. маја, обиљежава се Дан Универзитета.Лице овлашћено за заступање је проф. др Остоја Барашин, ректор Универзитета.

Универзитет и његове организационе јединице обављају дјелатности од посебног интереса за Републику Српску и БиХ у подручју високог образовања и науке и омогућавају држављанима БиХ и других држава остваривање уставног права на стицање високог образовања. Поред дјелатности из области високог образовања, Универзитет обавља и научноистраживачку дјелатност као компоненте јединственог процеса високог образовања, експертско-консултантску, и издавачку дјелатност, а може обављати и друге послове којима се комерцијализују резултати образовног, научног, истраживачког и умјетничког рада, под условом да се тим пословима не угрожава квалитет наставе. У саставу Универзитета основане су организационе јединице које остварују академске студијске програме и развијају научно-истраживачки, стручни и други рад, у једној или више области: Педагошки факултет, Економски факултет, Факултет за политичке науке, Факултет за информатику, Факултет за екологију, Факултет лијепих умјетности и Факултет за безбједност и заштиту. Једна од организационих јединица Универзитета је Институт за научно-истраживачки рад који обавља дјелатност научно-истраживачког рада. Универзитет је организован на начин да интегрише све организационе јединице у једну организациону цјелину којом се обезбјеђује цјеловитост рада Универзитета. Поред дјелатности из области високог образовања, Универзитет обавља и научно – истраживачку дјелатност као компоненте јединственог процеса високог образовања експертско – консултанску, и издавачку дјелатност. Студенти имају могућност да одаберу студије на 28 студијских програма првог и 22 студијском програму другог и једном студијском програму трећег циклуса. Колико је укупно лиценцирани, с тим да се овај број из године у годину мијења, у складу са стратешко-пословном политиком руководства и објављеним конкурсом за упис. На Универзитету наставу изводи 108 професора, и срадника, а тренутно похађа око 800 студената. Издавачка дјелатност на Универзитету почиње већ по оснивању, а до сада је објављено преко 180 научних књига, уџбеника, монографија и часописа из области историје, економије, права, политичких наука, екологије, књижевности... Посебно треба истаћи међународну сарадњу и научни часпопис „Сварог“ у којем своје научне радове објављују еминентни истраживачи из Републике Српске, БиХ и региона.

Независном Универзитету Бања Лука је међу првима потврђен стандард квалитета рада Рјешењем о Акредитацији.

## **1.2.Приступање високошколске установе Болоњском процесу и достизање циљева из Болоњског процеса**

Приступање високошколској установи Болоњском процесу има значајан утицај на квалитет и реформу високог образовања. Независни универзитет Бања Лука је преузео Болоњски процес у своје образовне активности и ради на постизању циљева и начела Болоњског процеса кроз хармонизују, модернизују и усклађивање својих програма и студијских програма са заједничким стандардима, олакшањем мобилности студената и наставног особља, кроз кориштење кредитног система, једноставније преношење студија и стварање услова за постизање вишег степена квалитета у образовању.

**I ЦИКЛУСИ ОБРАЗОВАЊА** - Универзитет кроз потпуну имплементацију болоњског система високог образовања који се темељи на тростепености[[1]](#footnote-1) високошколског образовања, а у складу са [Статутом](https://nubl.org/wp-content/uploads/2023/07/STATUT-PRECISCENI-TEKST.pdf) установе изводи: (а) студиј првог циклуса – додипломски , (б) студиј другог циклуса – дипломски ( мастер ) и (ц) студиј трећег циклуса – докторски студиј. Након завршетка првог степена, без обзира да ли је трајао три односно четири године добија се исто звање – бакалеурат (Тхе Дегрее оф Бацхелор). Диплома треба имати Додатак дипломи (Диплома Суплемент). Додатак дипломи је документ који се прилаже дипломи или другом документу о завршеном степену студија с циљем да се пружи деталнији увид у ниво, природу и садржај студија, систем и [правила студирања](https://nubl.org/wp-content/uploads/2023/05/pravila-studranja-na-prvom-i-drugom-ciklusu-studija.pdf) на Универзитету. Универзитет инсистира на јасном и препознатљивом дефинисању звања на матичном и енглеском језику, која се стичу завршетком сва три циклуса студија. Студенти имају могућност да одаберу студије на 28 студијских програма првог и 22 студијском програму другог и једном студијском програму трећег циклуса.

**II ПРОМОЦИЈА СИСТЕМА КРЕДИТА, ЕЦТС СИСТЕМ -** Студенту се додјељују бодови за сваки издвојени облик провјере рада и оцјене знања, у складу са ЕЦТС правилима. Бодови су кључни елемент ЕЦТС‐а. Бодови/кредити се додјељују појединим курсевима, предметима, као другим облицима савладавања предвиђеног студијског програма. Они представљају квантитативно мјерило уложеног рада студента у савладавању предвиђеног студијског програма. За сваки предмет појединачно исказује се број ECTS, који су добијени методом учешћа у цјелокупном наставном плану за сваки семестар, односно академску годину студија. Седмични фонд часова, у складу са законом и праксом у европском простору високог образовања, иде у распону од минимално 20 до максимално 25 часова. Предвиђени седмични број часова за сваки предмет исказује се у листи предмета. Један семестар траје 15 радних седмица. Годишње оптерећење студента од 60 ECTS у оквиру четрдесеточасовне радне седмице у складу је са [Правилником о ЕЦТС бодовима, шифрирању и силабусима](https://nubl.org/wp-content/uploads/2023/05/Pravilnik-o-ECTS-bodovima-sifriranju-i-silabusima.pdf) и [Правилима о студирању](https://nubl.org/wp-content/uploads/2023/05/pravila-studranja-na-prvom-i-drugom-ciklusu-studija.pdf), и компатибилно је са оптерећењем студената у европском простору високог образовања. У току академске године студенти имају 45 радних седмица (по 15 седмица у два семестра и 15 седмица за припреме и излазак на испите ), што значи да студенти имају 1800 сати рада у току једне године. Обзиром да једна година носи 60 ECTS, то значи да један ECTS бод носи 30 радних сати. Током реализације наставе усаглашава се додијељени број ECTS са стварним оптерећењем на сваком појединачном предмету, кроз интерне процедуре за обезбјеђење квалитета, и уз мишљење наставника и студената.

**III MОБИЛНОСТ СТУДЕНАТА И НАСТАВНИКА** - Универзитет перманентно учествује у креирању и реализацији пројеката у Европском простору образовања кроз активности:

* **Ерасмус+ програм** који омогућава студентима и наставницима из високошколских установа мобилност и стицање важног искуства на другој ВШИ. НУБЛ има развијене односе са више међународних универзитета и студенти тако добијају шансу да учествују међустудентској размјени.
* **Боравци у иностранству:** Студенти имају могућност, с времена на вријеме, да проведу боравак у иностранству као дио свог студијског програма. Ово може укључивати студентску праксу, стажирање или истраживачке пројекте.
* **Гостујући наставници:** У оквиру пројеката, истраживања и споразума о сарадњи, организују се предавања, радионице и стручна предавања гостујућих професора и сарадника као одговор на гостујуће активности наставног кадра ангажованог на НУБЛ-у. Осим тога, постоји пракса организовања стручних предавања професора и стручњака из области којима су матични Факултети и мимо поменутих пројеката и споразума.
* **Интернационални пројекти и истраживања:** Наставници и истраживачи имају могућност да учествују у међународним пројектима и истраживањима, што им пружа могућност да сарађују са колегама из других земаља и дијеле своје знање и искуство. НУБЛ се труди да, кад му се пружи прилика, учествује у овим дјелатностима. Најчешће се и то реализује уз помоћ Ерасмус+ програма.

Јасно је да мобилност студената и наставника има бројне предности, укључујући развој интеркултурних компетенција, проширење академске мреже, стварање међународних веза и побољшање квалитета образовања. Ово доприноси формирању отвореног и међународно оријентисаног образовног окружења. НУБЛ покушава и на овом пољу да аплицира, колико му то могућности и реално окружење допуштају.

**IV ИСХОДИ УЧЕЊА** - Постављени су на начин да би се осигурало да студенти достигну одређени ниво образовних и академских стандарда и да имају релевантно знање и способности за успјешан прелазак на тржиште рада или за напредовање у својој каријери. Сви студијски програми имају дефинисане исходе учења, садржај предмета и методе рада са студентима који су детаљно конципирани у оквиру наставних планова и програма, а у складу са матичним правилницима. Комплетан наставни план и програм базиран је на на крајње исходе односно компетенције свршеног студента на крају сваког циклуса студија. Док се, да исте као и исходи постоје дефинисани на крају сваког студијског програма, као и на нивоу сваког предмета, што је видљиво из силабуса. У сваком силабусу предмета се налази дио са предвиђеним садржајима и са компетенцијама и исходима учења датих предмета.

**V УЧЕШЋЕ СТУДЕНАТА У ОДЛУЧИВАЊУ -** Учешће студената у одлучивању у складу је са Законом о студентском организовању и регулисано је [Правилником о студентском организовању](https://nubl.org/wp-content/uploads/2023/07/Pravilnik-o-studentsok-organizovanju.pdf), а остварuje се кроз следеће механизме: **Студентска представништва -** Организовање студентских представништава и савеза који представљају интересе студената и учествују у процесима одлучивања на нивоу факултета или универзитета; **Учешће у тijелима и комисијама -** Студенти могу бити и стимулишу се да буду укључени у тиjела и комисије које донoсe одлуке о академским програмима, квалитету наставе, студентским услугама и другим важним питањима; **Истраживање ставова студената -** Примјена анкета, фокус група и других истраживачких метода за прикупљање ставова и приједлога студената о различитим аспектима образовања и студентског живота; **Одлучивање заједно са наставницима -** Промовисање модела сарадње и дијалога између студената и наставника у процесу одлучивања, као и укључивање студената у оцјењивање и планирање наставе; **Информисање и комуникација -** Осигуравање транспарентности и доступности информација о одлукама и процесима одлучивања, као и могућности за комуникацију и изношење ставова студената.

**VI ПРОЦЕДУРЕ И ДИЗАЈНИРАЊЕ НПП -** Аспекти одвијања студијских програма, као што су циљеви, садржај, структура, методе извођења наставе, оптерећење наставног особља и студената, стручност, практичност, неизоставни су дио сваке системске провјере квалитета свих Факултета. Постоје утврђени поступци за одобравање, праћење и контролу програма студија ([Правилник о доношењу и евалуацији студијских програма](https://nubl.org/wp-content/uploads/2023/07/Pravilnik-o-donosenju-i-evaluaciji-studijskih-programa-2023-1.pdf)). НУБЛ је већ у поступку оснивања пројектован у складу са Законом о високом образовању и Уредбом о оснивању високошколских установа, тако да је од почетка имао квалитетне студијске програме усклађене са Болоњском декларацијом. Курикулуми свих студијских програма прошли су кроз критичку расправу и детаљну анализу на сједницама свих стручних органа Универзитета. Оперативни надзор руководилаца департмана само је још један у низу алата за праћење квалитета и извођења студијског програма.

Студентима је преко оцjењивања студијских програма омогућено учешће у осигуравању квалитета студијских програма. Пресјек стања квалитета студијских програма добија се на основу података прикупљених путем писаних упитника од стране студената које се спроводе на крају сваког семестра школске године. Програмски гледано, студијски програми су великим дијелом усаглашени са сличним студијским програмима иностраних високошколских установа, од којих је довољан број са европског образовног простора.

## **1.3.Истраживање и научно-истраживачки и/или умјетнички рад**

Независни универзитет Бања Лука посвећен је развоју истраживачке и умјетничке дјелатности као кључног сегмента високог образовања. Универзитет пружа подршку наставницима, сарадницима и студентима у реализацији научно-истраживачких и умјетничких пројеката кроз доступност лабораторија, библиотека и савремених ресурса, издавачке дјелатности и приступе пројектима научног карактера.

Универзитет подстиче интердисциплинарни приступ истраживањима, сарадњу са домаћим и међународним институцијама, те публиковање радова у реномираним научним и стручним часописима. Посебна пажња посвећена је укључивању студената у истраживачке активности кроз програме менторства, пројеката и учешћа на конференцијама.

Кроз подршку учешћу у националним и међународним пројектима, промовише се развој иновација, креативног мишљења и практичне примјене научних резултата. Истовремено, умјетнички рад наставника и студената подстиче се организовањем изложби, представа и других културних манифестација, чиме се унапређује видљивост универзитета у широј заједници.

## **1.4.Везе с окружењем, привредом и социјалним партнерима**

Независни универзитет Бања Лука активно сарађује с привредним субјектима, јавним институцијама, невладиним организацијама и другим друштвеним актерима у циљу унапређења квалитета образовања и повећања запошљивости дипломираних студената. Кроз партнерства с компанијама, универзитет омогућава студентима провођење стручне праксе и рад на реалним пројектима. Осим тога, путем савјетодавних тијела и заједничких пројеката, универзитет доприноси развоју иновација, модернизацији привреде и јачању конкурентности локалног и регионалног тржишта рада.

Сарадња са социјалним партнерима огледа се у подршци инклузивном образовању, друштвено одговорним пројектима и волонтерским активностима студената. Универзитет организује округле столове, радионице, конференције и панел-дискусије с циљем размијене знања, искустава и најбољих пракси из различитих области.

Оваквим приступом, Универзитет осигурава да његова академска заједница активно доприноси развоју ширег друштвеног и економског окружења, истовремено припремајући студенте за изазове савременог тржишта рада.

## **1.5.Финансирање високошколске установе**

Независни универзитет Бања Лука обезбјеђује дугорочна финансијска средства неопходна за финансирање свих кључних активности Факултета које једном годишње усваја у оквиру Финансијског плана Универзитета. Средства се обезбјеђују из школарина,улагања оснивача и других прихода, у складу са Законом. Финансијски извори јесу довољни да обезбиједе несметан и квалитетан рад Факултета и извођење наставе у пуном обиму и по предвиђеном плану, који временски одговара трајању једног студијског програма. Факултет стиче средства из школарина, иновација знања и стручног образовања и усавршавања, издавачке дјелатности, оснивачких права, пружања услуга трећим лицима, из пројеката и уговора у вези са реализацијом наставе, истраживања и научног рада, као и из осталих извора (поклон, донација).

Трошкови Факултета су: обезбјеђивање услова за извођење наставе и вјежби, набавке све потребне опреме за извођење наставе и вјежби, опремање лабораторија, обављање научног рада који је у функцији подизања квалитета наставе, научно и стручно усавршавање наставника, сарадника и других запослених, подстицање развоја наставно-научног подмлатка, студијске екскурзије, теренски и практични рад студената, библиотечки фонд, модернизовање рачунарске учионице, међународна сарадња, издавачка дјелатност, трошкови рада и развоја информационог система као

подршке наставном процесу, рад студентског парламента и удружења студената, трошкови текућег пословања, зараде запослених у складу са Законом, инвестиције и други трошкови за намјене у складу са Законом.

## **1.6.Статистички подаци**

#### **СТУДИЈСКИ ПРОГРАМИ ФАКУЛТЕТА**

|  |  |  |
| --- | --- | --- |
| **Број студијских програма у текућој академској години** | | |
| **I циклус** | **II циклус** | **III циклус** |
| 5 | 5 | - |

#### **СТУДЕНТИ И ДИПЛОМЦИ**

|  |  |  |  |
| --- | --- | --- | --- |
| **Број студената** | Претпрошла академска година  (2021/22.) | Прошла академска година  (2022/23) | Текућа академска година  (2023/24.) |
| Број редовних студената 1.циклуса: | **63** | **57** | **46** |
| Број ванредних студената 1.циклуса: | **36** | **52** | **55** |
| Број редовних студената 2.циклуса: | **2** | **5** | **1** |
| Број ванредних студената 2.циклуса: | **6** | **5** | **2** |
| Број редовних студената 3.циклуса: | **-** | **-** | **-** |
| Број ванредних студената 3.циклуса: | **-** | **-** | **-** |
| **УКУПАН БРОЈ СТУДЕНАТА** | **107** | **119** | **104** |
| Број дипломирани: | **73** | **56** | **62** |
| Број мастера: | **3** | **5** | **6** |
| Број доктора: | **-** | **-** | **-** |

#### **РЕСУРСИ И ИНФРАСТРУКТУРА**

|  |  |
| --- | --- |
| ПРОСТОР И ОПРЕМА | |
| Укупна површина корисног пословног простора [м2] | 2314 |
| Укупна површина учионичког простора [м2] | 431,40 |
| Укупна површина простора за практични рад [м2] | 53,75 + 100,75 |
| Површина библиотечког простора [м2] | 53,50 |
| Површина читаоничког простора [м2] | 27,10 |
| Површина простора за студентски стандард [м2] | 16,60 |
| Број амфитеатара | 3 |
| Број учионица | 5 |
| Број библиотека на установи | 1 |
| Број читаоница | 1 |
| Број просторија за практични рад | 2 |
| Број рачунарских учионица | 1 |
| Број рачунара у рачунарским учионицама | 16 |
| Број рачунара у читаоницама | 2 |
| Укупан број рачунара на установи | 56 |
| Укупан број библиотечких јединица | 3000+ |
| Број референтних научних часописа на које установа има претплату | 7 |
| Директан приступ претраживачким базама са научним часописима | ДА |
| Стална интернет веза | ДА |
| Број WЦ кабина | 17 + 1 за инвалиде |

**Табела 2. Листа просторија са површином у високошколској установи**

|  |  |  |  |  |
| --- | --- | --- | --- | --- |
| Р.Б. | Просторија | Број / ознака | Број мјеста / рачунара | Површина м² |
| 1. | Амфитеатар | 1 | 74 столице, 1 рачунар, 1 пројектор | 130 м2 |
| 2. | Слушаонице, учионице | 5 | 307 столица, 6 рачунара, 6 пројектора | 311,40 м2 |
| 3. | Вјежбаонице | / | / | / |
| 4. | Лабораторије |  | 24 столице, 2 рачунара | 53,75 м2 |
| 5. | Компјутерске лабораторије |  | 23 столице, 16 рачунара, пројектор | 100,75 м2 |
| 6. | Радионице | / | / | / |
| 7. | Библиотеке |  | 2 столице,1 рачунар | 53,50 м2 |
| 8. | Читаонице |  | 18 столица, 2 рачунара | 27,10 м2 |
| 9. | Сале | / | / | / |
| 10 | Друштвени простор кафе,кантина | 5 | 24 столице, 8 фотеља | 45,35 м2 |
| 11. | Санитарни чвор | 6+1 | 1 столица | 56,85 м2 |
| 12. | Остава | 1 | 1 столица | 4,40 м2 |
| 13. | Наставнички кабинети | 8 | 35 столица, 14 рачунара | 139,80 м2 |
| 14. | Лабораторије за рад наставног особља | 1 | 6 столица, 5 рачунара | 20,50 м2 |
| 15. | Сала за састанке | 1 | 6 столица, 1 плазма | 24,50 м2 |
| 16. | Студентска служба |  | 3 столице, 3 рачунара | 16,50 м2 |
| 17. | Mузички кабинет | 1 | 43 столице, 1 рачунар | 49,45 м2 |
| 18. | Секретаријат | 1 | 1 столица, 1 рачунар | 12,70 м2 |
| 19. | Студентски савез | 1 | 3 столице, 1 рачунар | 16,60 м2 |
| 20. | Пословни секретар |  | 1 столица, 1 рачунар | 8,75 м2 |
| 21. | Ректорат |  | 3 столице, 1 рачунар | 12,55 м2 |
| **Укупно** | | | | 1084,48 м2 |

**Табела 3. Листа вредније опреме која се користи у наставном процесу у високошколској установи (опрема у вриједности 10.000-100.000 КМ)**

|  |  |  |  |
| --- | --- | --- | --- |
| Р.Б. | Назив, тип | Број | |
|  | Десктоп рачунар Intel Pentium E5200, 5GB RAM | 1 | |
|  | Dell десктоп рачунар i3 3220, 8GB RAM | 1 | |
|  | Десктоп рачунар i5 4570, 8GB RAM | 1 | |
|  | Fujitsu десктоп рачунар Intel i3-2100, 8GB RAM | 10 | |
|  | Десктоп рачунар Intel i5-10400, 8GB RAM | | 1 |
|  | Dell Core 2 Duo E7500, 2GB RAM | | 1 |
|  | Fujitsu десктоп рачунар Intel Pentium G4400, 8GB RAM | | 1 |
|  | Десктоп рачунар AMD Ryzen 5 Pro 4650G, 16GB RAM | | 1 |
|  | Dell десктоп рачунар 7040 SFF Mini Intel i5-6500, 8GB RAM | | 1 |
|  | Fujitsu десктоп рачунар Intel i3-6100, 8GB RAM | | 2 |
|  | Fujitsu десктоп рачунар Intel Pentium G4400, 8GB RAM | | 2 |
|  | HP десктоп рачунар Intel Core 2 Duo E8500, 4GB RAM | | 1 |
|  | Dell десктоп рачунар Intel i3-3220, 4GB RAM | | 1 |
|  | Dell десктоп рачунар Intel Core 2 Duo, 4GB RAM | | 1 |
|  | HP десктоп рачунар Intel i7-10700, 8GB RAM | | 6 |
|  | HP десктоп рачунар Intel Core 2 Duo E7400, 4GB RAM | | 1 |
|  | Десктоп рачунар Intel i3-6100, 16GB RAM | | 1 |
|  | Fujitsu десктоп рачунар Intel i5-2400, 4GB RAM | | 1 |
|  | HP десктоп рачунар Intel Core 2 Duo E8400, 4GB RAM | | 1 |
|  | Fujitsu Lifebook E series лаптоп Intel i5-4300M, 8GB RAM | | 1 |
|  | HP Elitebook лаптоп i5 M520, 4GB RAM | | 18 |
|  | UniFi Dream Machine | | 1 |
|  | SMART Board MX series паметна табла | | 1 |
|  | Acer X128H пројектор | | 1 |
|  | Konica Minolta Bizhub 287 мулти-функционални штампач | | 2 |
|  | Xiaomi 1c монитор 24" монитор VGA, HDMI | | 11 |
|  | Asus VP247HAE 24" монитор VGA, HDMI | | 11 |
|  | Acer AL1716 19" монитор VGA | | 3 |
|  | HP HQ-TRE 24" монитор HDMI | | 9 |
|  | Benq MS506 пројектор | | 3 |
|  | Acer P1250 пројектор | | 1 |
|  | Acer X1228H DLP пројектор | | 1 |
|  | Samsung ML-1665 ласерски штампач | | 1 |
|  | Kyocera FS-1120 мулти-функционални штампач | | 2 |
|  | Канцеларијски оптички миш | | 31 |
|  | Канцеларијска тастатура, мембрана | | 31 |
|  | Звучници | | 9 |
|  | Borg веб камера CA02 | | 10 |
|  | Epson пројектор | | 2 |
|  | Canon Image Runner 1435i multi-функционални штампач | | 1 |

**Табела 4. Табеларни приказ библиотечки ресурса**

|  |  |  |
| --- | --- | --- |
| БИБЛИОТЕЧКИ РЕСУРСИ | | |
| **Збирни преглед броја библиотечких јединица у високошколској установи** | | |
| Р.бр | Назив | Број |
|  | Књиге на српском, босанском и хрватском језику | 2530 |
|  | Књиге на страним језицима | 152 |
|  | Књиге на језицима националних мањина | 3 |
| **Укупно** | | **2685** |
|  | Монографије на српском, босанском и хрватском језику | 25 |
|  | Монографије на страним језицима | 5 |
|  | Монографије на језицима националних мањина | - |
| **Укупно** | | **30** |
|  | Часописи на српском, босанском и хрватском језику | 32 |
|  | Часописи на страним језицима | 10 |
|  | Часописи на језицима националних мањина | - |
| **Укупно** | | **42** |
|  | Уџбеници на српском, босанском и хрватском језику | 285 |
|  | Уџбеници на страним језицима | 30 |
|  | Уџбеници на језицима националних мањина | - |
| **Укупно** | | **315** |
|  | Издања Независног универзитета | 152 |
|  | Наставничко-истраживачка библиотека | 1528 |
|  | Електронска издања | 12 191 |
| **Укупно** | | **13 871** |
|  | | |
| **Укупно библиотечких јединица /наслова/** | | **16 943** |

#### **АКАДЕМСКО** **ОСОБЉЕ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | | | | | | | |
| **Број избора у звања:** | | | Претпрошла  академска година  (2021/22.) | | Прошла  академска година  (2022/23) | | Текућа  академска година  (2023/24.) | |
| Редовни професор | | | **1** | | **1** | | **-** | |
| Ванредни професор | | |  | | **1** | | **-** | |
| Доцент | | | **2** | | **-** | | **2** | |
| Виши асистент | | | **-** | | **-** | | **-** | |
| Професор високе школе | | | **-** | | **-** | | **-** | |
| Лектор | | | **-** | | **-** | | **-** | |
| Асистент | | | **-** | | **-** | | **-** | |
| Предавач високе школе | | | **-** | | **-** | | **-** | |
| **Укупан број објављених избора** | | | **3** | | **2** | | **2** | |
|  | | | | | | | | |
| **Број академског особља у текућој акад. години** | **Ред.**  **проф** | **Ванр.**  **проф** | **Доцент** | **Виши асистент** | **Проф.**  **ВШ** | **Лектор** | **Асистент** | **Предавач високе школе** |
| Радни однос | **3** | **3** | **2** | **-** | **1** | **-** | **-** | **-** |
| Допунски ангажман | **2** | **3** | **4** | **4** | **-** | **-** | **-** | **-** |
| **Укупно** | **5** | **6** | **6** | **4** | **1** | **-** | **-** | **-** |
|  | | | | | | | | |

|  |  |  |  |
| --- | --- | --- | --- |
| **Наставник** | **Научно/сарадничко звање** | **Ужа научна област избора у звање** | **Број предмета** |
| Миломир В. Мартић | редовни професор | Посебне социологије | 2 |
| Чедомир Кнежевић | професор страног језика | Специфични језици- енглески језик | 2 |
| Драгана Алексић | ванредни професор | Методика васпитно образовног рада | 5 |
| Јасна Богдановић-Чурић | редовни професор | Психологија | 1 |
| Јелена Војиновић-Костић | ванредни професор | Специфични језици- српски језик | 1 |
| Маријана Маран | доцент | Методика васпитно образовног рада | 2 |
| Александра Вученовић | доцент | Социјална психологија | 1 |
| Асим Праскић | ванредни професор | Дидактика | 4 |
| Небојша Шврака | редовни професор | Методика васпитно образовног рада | 4 |
| Мира Лакетић | доцент | Методика васпитно образовног рада | 3 |
| Радиша Рачић | доцент магистар | Стваралаштво- сви облици стваралаштва (музичка умјетност) | 4 |
| Тешо Ристић | редовни професор | Екологија, заштита биодиверзитета | 1 |
| Марин Милутиновић | ванредни професор | Умјетност, сви облици стваралаштва | 4 |
| Маја Трифуновић | доцент | Уже стручне педагошке дисциплине | 4 |
| Недељко Кајиш | ванредни професор | Методика васпитно образовног рада | 4 |
| Борка Вукајловић | редовни професор | Дефектологија | 2 |
| Љиљана Чекић | ванредни професор | Студије извођења умјетничких дјела- театрологија и драматургија | 1 |
| Мануела Рађевић-Јокић | асистент | Методика васпитно образовног рада- методика наставе математике | 3 |
| Марија Томић | асистент | Уже стручне педагошке дисциплине | 4 |
| Петар Зорановић | асистент | Методика васпитно образовног рада | 6 |
| Ранка Куртиновић | асистент | Посебне психологије | 1 |
| Тони Остојић | доцент магистар | Умјетност, сви облици стваралаштва | 4 |
|  | | | |

|  |  |  |
| --- | --- | --- |
| **Старост наставника** | **Број наставника** | **Проценат** |
| 20-29 година | 0 | 0 |
| 30-39 година | 6 | 27.27% |
| 40-49 година | 4 | 18.18% |
| 50-59 година | 5 | 22.73% |
| 60-69 година | 6 | 27.27% |
| 70-79 година | 1 | 4.55% |

# **2.Провођење самоевалуације**

Као редовна активност Независног универзитета, писање Извјештаја о самовредновању (самоевалуацији) и оцјени квалитета за академску 2023/24. годину имало је одређене новине у односу на раније године, а тичу се израде Извјештаја Универзитета и свих његових организационих јединица у складу са Критеријумима за акредитацију високошколских установа према Правилнику о акредитацији високошколских установа и студијских програма који је усвојен у децембру 2021.године као и начина спровођења процеса анкетирања гдје је примјењена метода онлајн упитника. Универзитет спроводи обуку, ствара свијест и предузима све неопходне елементе како би будући процес акредитације високошколских установа у Републици Српској дочекао спреман.

## **2.1.Тим за самоевалуацију**

Универзитет и организационе јединице у саставу, у циљу непрекидног и систематског рада на унапређењу квалитета студијских програма наставе, научно истраживачког и умјетничког рада, наставног и ненаставног особља, ресурса и процеса управљања, дужни су да проводе поступак самовредновања и оцјене квалитета, по правилу на крају сваке године за предходну годину, али не у интервалима дужим од две године. Сходно томе, Сенат Универзитета именује Комисију за израду Извјештаја о самовредновању Универзитета, која преузима задужење да припреми минималне елементе израде поменутог Извјештаја. С друге стране, све организационе јединице у складу са тим образују своје Комисије за израду Извјештаја, које су биле задужене да поступак израде у потпуности координишу и направе задужења на свакој организационој јединици. Извјештаји о самовредновању који су годишња обавеза спровођења политике квалитета организационих јединица спадају у посебне извјештаје и односе се на студијске програме и организациону јединицу, понаособ. Према томе, организационе јединице на крају календарске године приступају изради Извјештаја о самовредновању свих студијских програма, те Извјештаја о самовредновању организационе јединице и исте достављају Центру за квалитет у оквиру кога дјелује Тим за квалитет и Комисија за израду Извјештаја о самовредновању Универзитета.

## **2.2.Поступак институционалне самоевалуације**

Провођење поступка израде Извјештаја спроведено је у складу са [Правилником о обезбјеђењу и унапређењу квалитета на Независном универзитету Бања Лука](https://nubl.org/wp-content/uploads/2023/07/Pravilnik-o-obezbjedjenju-i-unapredjenju-kvaliteta-NUBL-2023.pdf). Поступак самовредновања спроводи стручне службе Универзитета и Центар за квалитет, чијим радом руководи Проректор за наставу и студентска питања. Комисије за израду Извјештаја о самовредновања. Центар за квалитет Универзитета, посредством Тима за квалитет спроводи поступак вредновања студија кроз припрему анкетних упитника, у складу са [Правилником о студентском вредновању](https://nubl.org/wp-content/uploads/2024/12/Pravilnik-o-studentskom-vrednovanju-kvaliteta-studija-2024.pdf), спроводи поступак вредновања, води записник о спровођењу вредновања и припрема извештај о резултатима вредновања. У спровођењу поступка вредновања учествују и запослени у стручним службама Универзитета, који се ангажују одлуком Центра.

У поступку самовредновања, систематизују се и обрађују сви прикупљени подаци који се односе на квалитет организационих јединица, студијских програма и Универзитета у цјелости, на начин да се најприје састављају појединачни Извјештаји о самовредновању, који се од организационих јединица прослијеђују Центру за квалитет. Анализирајући појединачне извјештаје, систематизациојом, обрадом и анализом опширнијих података који се односе на установу у цјелости, Комисија за израду Извјештаја о самовредновању Универзитета саставља Извјештај и исти доставља Сенату Универзитета. Сенат Универзитета, на основу достављеног, доноси одлуку о испуњености критеријума квалитета утврђених надзочним Правилницима и другим релевантним прописима. Одлука Сената, обавезно садржи и мјере за отклањање уочених слабости у поступку самовредновања. Извјештај о самовредновању и Одлука Сената, објављују се на интернет страници Универзитета ([линк на страницу](https://nubl.org/%d0%be%d1%81%d0%b8%d0%b3%d1%83%d1%80%d0%b0%d1%9a%d0%b5-%d0%ba%d0%b2%d0%b0%d0%bb%d0%b8%d1%82%d0%b5%d1%82%d0%b0/)).

# II СТАНДАРДИ СИСТЕМА ОСИГУРАЊА КВАЛИТЕТА СТУДИЈСКОГ ПРОГРАМА ПРЕДШКОЛСКО ВАСПИТАЊЕ 4+1

## **1.Политика обезбјеђења квалитета студијских програма**

Све неопходне стандарде и поступке за обезбјеђење квалитета и поступање субјеката у систему обезбјеђења квалитета, Педагошки факултет је прецизно дефинисао, по радним тијелима и посебно по областима, у Правилницима Универзитета (усвојеним од стране стручних органа Универзитета, а на приједлог Центра за обезбјеђење и унапређење квалитета), водећи рачуна о објективној потреби, сврсисходности и могућностима апликације сваког од стандарда и поступка ([Стратегија обезбјеђења квалитета Независног универзитета Бања Лука](https://nubl.org/wp-content/uploads/2021/09/Strategija-obezbjedjenja-kvaliteta-NUBL-2012.pdf), [Правилник о обезбјеђењу и унапређењу квалитета](https://nubl.org/wp-content/uploads/2025/02/Pravilnik-o-obezbjedjenju-i-unapredjenju-kvaliteta-NUBL-2023.pdf) и Правилник о студентском вредновању квалитета студија). Квалитет студијских програма обезбјеђује се кроз праћење и провјеру његових циљева структуре радног оптерећења студената, као и осавремењивање садржаја и стално прикупљање информација о квалитету програма, путем анонимне анкете која представља дио самоевалуционог процеса на Независном универзитету спроводи се праћење успјешности и квалитета наставе.

Како су наставници и студенти од самог почетка укључени у разраду постулата на којима почива квалитет, они су упознати са квалитативно-квантитативним својствима процеса који на Универзитету доводе и доводиће до остваривости квалитета. Факултет се не задовољава само минимално прихватљивим или прописаним условима, већ тежи трајном квалитету својих ресурса, научноистраживачког рада, наставног процеса, наставних инструмената, напредовања студената, итд према актуелнос [Стратегији развоја Универзитета](https://nubl.org/wp-content/uploads/2021/09/STRATEGIJA-NUBL-2017-2025.pdf).

Центар за обезбјеђење и унапређење квалитета, у својству тијела одговорног за квалитет на Универзитету, периодично и синхронизовано са осталим органима процјењује ниво остваривања и поштовања донијетих параметара обезбеђења квалитета, имајући обавезу и мотив да на основу виђеног предлаже не само корективне, већ инвентивне и иновативне приступе унапређењу квалитета.

**Препоруке за унапређење стандарда:**

1.Редовна самоевалуација - провођење ревизија студијског програма сваке године уз дубљу анализу студената, наставника и послодаваца, као и увођење "peer review" процеса.

2.Активнија комуникација са студентима - осим анкета, организовати јавне сесије и отворене канале за повратне информације како би се побољшао ангажман студената.

## **2. Креирање и усвајање студијских програма**

Аспекти одвијања студијских програма, као што су циљеви, садржај, структура, методе извођења наставе, оптерећење наставног особља и студената, стручност, практичност, неизоставни су дио сваке системске провјере стандарда квалитета свих Факултета. Постоје утврђени поступци за одобравање, праћење и контролу програма студија ([Правилник о доношењу и евалуацији студијских про](https://nubl.org/wp-content/uploads/2023/07/Pravilnik-o-donosenju-i-evaluaciji-studijskih-programa-2023-1.pdf)[грама](https://nubl.org/wp-content/uploads/2023/07/Pravilnik-o-donosenju-i-evaluaciji-studijskih-programa-2023.pdf)).

Сваки студијски програм јесте повезана и усклађена цјелина која обухвата циљеве, структуру и садржај, политику и процедуру уписа студената, методе учења и начин провјере знања, исходе учења и компетенције студената, што је видљиво из курикулума студијских програма који се изводе на НУБЛ-у, који су испунили неопходне стандарде и услове у оквиру процеса лиценцирања. Студијски програми се прате, анализирају и осавремењују кроз мониторинг у оквиру периодичних самоевалуација организационих јединица и студијских програма понаособ примјењујући [Правилник о обезбјеђењу и унапређењу квалитета 2023](https://nubl.org/wp-content/uploads/2023/07/Pravilnik-o-obezbjedjenju-i-unapredjenju-kvaliteta-NUBL-2023.pdf).

## **2.1. Структура студијског програма**

Структура програма је креирана тако да даје одговарајућу заступљеност кључних група предмета: опште-образовни, научно-стручни и стручно-апликативни. Преко 70% предмета на студијском програму Предшколско васпитање – 240 ЕЦТС јесу стручни, уско-стручни или стручно-апликативни. Све то је видљиво у само [наставном плану](https://nubl.org/wp-content/uploads/2025/01/PPV-1.-ciklus_3.docx), и то:

**Општеобразовни предмети** чине 22,92% укупне структуре програма, пружајући студентима основна знања неопходна за разумијевање дјететовог развоја и васпитно-образовног процеса.

**Научно-стручни предмети** заступљени су са 43,75%, омогућавајући стицање теоријских и методолошких знања из области педагошких и психолошких наука.

**Стручно-апликативни предмети** чине 33,33% и фокусирани су на примјену стеченог знања кроз праксу у предшколским установама.

**Укупна вриједност изборних предмета** изности 32 ЕЦТС бода, односно 13,3% укупног броја ЕЦТС бодова.

Оваква структура осигурава усклађеност студијског програма са стандардима високог образовања и потребама тржишта рада, припремајући студенте за рад у васпитно-образовним установама.

Студијски програм Предшколко васпитање је, у највећем дијелу, подударан са студијским програмима:

* Учитељски факултет Универзитета у Београду, Смјер за образовање васпитача,
* Педагошки факултет у Јагодини Универзитета у Крагујевцу,
* Педагошки факултет Универзитета у Сарајеву.

## **2.2.Сврха и циљеви студијског програма**

Сврха и циљеви студијског програма су доступни на интернет страници Незавнисног универзитета Бања Лука у оквиру **Наставног плана и програма студијског програма основних и мастер студија (**[**линк на страницу**](https://nubl.org/pedagoski-fakultet/)**)** и у складу су са основним задацима и циљевима Независног универзитета Бања Лука. Студенти кроз наставно-васпитни процес стичу не само потребна знања, вјештине, него и навике које ће моћи да користе у свакодневном животу, што јесте и један од главних циљева НУБЛ-а. Циљ НУБЛ-а је да образује и оспособи нови, савремени, модерни профил радника, који ће дати допринос будућем развоју Републике Српске, региона и шире. Студенти треба да стекну свестран и продубљен ниво разумјевања и оспособљености који ће кроз конкретна истраживања и широку примјену у пракси омогућити динамично-структурално дефинисање услова за нову савремену наставу у предшколским установама, како у Републици Српској, тако и у региону и шире. Један од основних задатака и циљева Универзитета је проширење сарадње у области наставе, научно-истраживачке дјелатности, издавачке дјелатности и стручног усавршавања и образовања наставника, сарадника и студената са другим високошколским установама, како у БиХ тако и у земљама у окружењу.

Циљ студијског програма Предшколско васпитање – 240 ЕЦТС је оспособљавање студената за рад с дјецом предшколског узраста, кроз развој стручних и општеобразовних компетенција. Конкретни циљеви укључују:

* Стицање знања из области предшколског васпитања и образовања,
* Развој комуникацијских и педагошких вјештина,
* Оспособљавање за планирање, извођење и вредновање васпитно-образовног рада,
* Подстицање развоја дјечије мотивације за учење,
* Упознавање са савременим методама наставе и инклузивним образовањем,
* Стварање основе за континуирано стручно усавршавање,
* Усклађеност са захтјевима области, тржишта рада и оквиром квалификација.

Циљеви студијског програма Предшколско васпитање – 60ЕЦТС огледају се кроз:

1.Циљ стручног усавршавања:

* Проширивање и продубљивање знања из опште-образовних дисциплина,
* Проширивање компетенција студената за рад са дјецом предшколског узраста,
* Оспособљавање студената за самовредновање рада са дјецом и повећање њиховог нивоа мотивиције за даљи образовни рад чиме ће дати допринос креирању њихове личности.

2.Циљ опште-образовних компоненти студијског програма је:

* Јачање комуникацијских вјештина,
* Примјена научног метода,
* Етичко размишљање и развој система вриједности као колективне обавезе,
* Развој и ширење свијести о значају међуљудских односа уз уважавање и разумијевање различитости.

## **2.3.Наставни план и програм**

Наставни план и програм студијског програма [Предшколско васпитање - 240 ЕЦТС](https://nubl.org/wp-content/uploads/2025/01/PPV-1.-ciklus_3.docx) конципиран је тако да траје четири године, са укупним оптерећењем од 240 ЕЦТС бодова, односно 60 бодова по академској години. Распоред предмета и модула структуриран је тако да студенти у сваком семестру имају баланс између теоријских и практичних садржаја, при чему је фонд часова прилагођен савременим образовним стандардима. Сваки силабус садржи од назив предмета, шифру предмета, фонд часова, ЕЦТС бодове, условљености, метода наставе и савладавања градива, име и презиме наставника, исходе и компетенциј, врсте и ниво студија, садржај предмета по седмицама, обавезе студената, литературе, облици провјере знања и оцјењивања, према важећем [Правилнику о ECTS бодовима шифрирању и силабусима](https://nubl.org/wp-content/uploads/2023/05/Pravilnik-o-ECTS-bodovima-sifriranju-i-silabusima.pdf).

У првој години студија акценат је на темељним дисциплинама као што су педагогија, психологија и методика васпитно-образовног рада, уз подршку предмета који развијају комуникацијске вјештине, музичке и умјетничке способности потребне за рад с дјецом. Фонд часова у овој години састоји се од предавања, вјежби и практичне наставе, укупно 30-35 часова седмично, што одговара предвиђеном броју ЕЦТС бодова.

Друга година студија усмјерена је на продубљивање знања из специјализованих области васпитно-образовног рада, са посебним освртом на дјечији когнитивни развој, методику рада са предшколском дјецом и савремене приступе у образовању. Фонд часова и даље обухвата теоријску наставу, практични рад и стручну праксу, уз постепено повећавање ангажовања студената у реалном васпитно-образовном окружењу.

Трећа и четврта година посвећене су специјализованим предметима који студентима омогућавају стицање дубљих знања и практичних компетенција за рад у предшколским установама. У овој фази студенти интензивно учествују у педагошкој пракси, што укључује директан рад с дјецом, анализу васпитно-образовних метода и самостално осмишљавање наставних активности. Фонд часова у завршним годинама одражава овај нагласак на практичној примјени знања, уз смањење класичне наставе у корист стручног усавршавања.

Структура програма у потпуности је усклађена са Европским оквиром квалификација и стандардима акредитације, осигуравајући студентима конкурентност на тржишту рада и могућност наставка школовања у земљи и иностранству.

Установа перманентно унапређује интердисциплинарност наставног плана. У току је ширење базе привредних субјеката где ће студенти обављати праксу током студија. База потписаних споразума о сарадњи доступна је на интернет страници Универзитета под секцијом „Споразуми“.

[Други циклус студијског програма Предшколско васпитање](https://nubl.org/wp-content/uploads/2025/01/PPV-2.-ciklus_2-1.docx) (60 ЕЦТС) траје једну годину, вреднује се са 60 ЕЦТС бодова, и студенти који заврше оба циклуса студија укупно остварују 300 ЕЦТС бодова и стичу академско звање мастера предшколског васпитања – 300 ЕЦТС.

Програм је осмишљен у складу са савременим токовима у предшколском васпитању и образовању те омогућава студентима стицање компетенција неопходних за рад с дјецом предшколског узраста. Структура програма укључује различите групе предмета – опште-образовне, научно-стручне и стручно-апликативне. Фокус је на развоју комуникацијских вјештина, етичког промишљања, примјени научних метода и развоју свијести о значају међуљудских односа. Наставни план и програм организован је тако да омогућава равномјеран распоред теоријске и практичне наставе. Фонд часова прилагођен је савременим академским стандардима и обухвата предавања, практичне вјежбе и менторски рад. Студенти имају могућност да кроз истраживачки и практични рад примјене стечена теоријска знања, чиме се осигурава њихова боља припрема за рад у предшколским установама. Нагласак је на интерактивној настави, тимском раду и примјени савремених метода подучавања.

Циљ студијског програма је оспособљавање студената за критичку анализу и примјену савремених метода у предшколском образовању. Студенти ће по завршетку другог циклуса бити компетентни за планирање, извођење и евалуацију васпитно-образовног рада, као и за рад с дјецом с посебним потребама, што им омогућава широке могућности запошљавања у предшколским установама и другим институцијама које се баве раном едукацијом дјеце.

## **2.4.Компетенције дипломираних студената**

Студијски програм је усклађен са захтјевима образовног система и тржишта рада, с обзиром на то да одговара потреби за квалификованим стручњацима у области предшколског васпитања и образовања. Такође, програм је заснован на националном оквиру квалификација, што осигурава стандардизоване академске и стручне компетенције неопходне за запошљавање у сектору образовања​.

* Компетенције, академске вјештине и методе њиховог стицања
* Програм обухвата постизање кључних компетенција, као што су:
* Планирање и извођење наставе,
* Рад с дјецом различитих способности и потреба,
* Сарадња с родитељима и локалном заједницом,
* Коришћење иновативних метода васпитно-образовног рада.

Методе стицања вјештина укључују теоријску наставу, практичну наставу, педагошку праксу, семинарске радове, методичке вјежбе и теренски рад, што студентима омогућава примјену знања у стварном окружењу​.

Студенти ће по завршетку студија првог циклуса стећи знања потребна за рад са дјецом у предшколском узрасту. Ширина познавања рада са дјецом даје образовање високог квалитета. Знање студената ће бити додатно повећано практичним радом током трајања образовног процеса на првом циклусу студија.

Основне компетенције које студент стиче након завршеног првог циклуса студија предшколског васпитања и образовања јесу:

* самостално и тимско планирање, програмирање и евалуација програма предшколског васпитања и образовања из свих развојних подручја,
* дјелотворно организовање васпитно-образовног рада у контексту подстицајно-развојног, по мјери дјеце и сваког дјетета појединачно, а у складу са њиховим способностима, могућностима, потребама и интересима,
* развијање блиских и повјерљивих односа са родитељима кроз сарадњу на партнерском нивоу и активно ангажовање на подизању квалитета тих односа,
* развијање и унапређивање квалитета сарадње са локалном заједницом, и
* континуирано професионално усавршавање кроз цјеложивотно учење и образовање.

Специфичност учења одређује се у оквиру програма рада сваког наставног предмета.

Основне компетенције које студент стиче након завршеног другог циклуса студија предшколског васпитања и образовања јесу:

* Показивати виши ниво стручних и научних знања за активно учешће у креирању васпитно-образовне политике у домену предшколског васпитања и образовања,
* Анализирати, вредновати и унапређивати концепте, теорије, политику и праксу савременог предшколског институционалног васпитања и образовања,
* Ангажовати се у креативним истраживачким пројектима и задацима које ће реализовати практичним истраживањима, идентификацијом и примјеном адекватних метода рада те анализом и интерпретацијом добијених резултата проведених истраживања,
* Идентификовати и критички сагледавати континуитет и дисконтинуитет између знања и његове примјене у конкретној васпитно-образовној пракси и начине утицаја на квалитет коначних резултата институционалног предшколског васпитања и образовања,
* Интеграцијски промишљати у контексту своје струке те се континуирано и перманентно професионално усавршавати.

Дакле, студијски програм другог циклуса омогућава студентима да стекну знања, вјештине и компетенције које су потребне за квалитетан рад у области предшколског васпитања и образовања. Студенти ће бити оспособљени за примјену савремених педагошких метода, критичко размишљање, истраживачки рад и тимску сарадњу у раду с дјецом предшколског узраста. Исходи учења обухватају способност самосталног планирања, извођења и евалуације васпитно-образовног рада, као и прилагођавање наставних метода различитим потребама дјеце. Додатно, студенти стичу компетенције за рад с родитељима и другим стручњацима у циљу унапређења предшколског образовања.

**Препоруке за унапређење стандарда:**

Програми засновани на компетенцијама често укључују исходе учења који прате најновије стандарде у образовању, па би било корисно провјерити у којој мјери програм укључује савремене трендове у предшколској педагогији (STEM у предшколском васпитању, дигитални алати, емоционална интелигенција код дјеце итд.). Не постоји систематско праћење и евалуација практичне наставе, као и да ли студенти имају континуирану супервизију током праксе.

Кључне области за евентуална побољшања:

1.Јачање предмета који обухватају савремене педагошке приступе (дигиталне технологије, инклузија, емоционална интелигенција).

2.Побољшање система супервизије и праћења квалитета педагошке праксе.

## **3. Учење, подучавање и вредновање усмјерени на студента**

Студијски програми и систем дизајнирани су да студента ставе у центар учења и подучавања, као и да га мотивише за активност у процесу учења. Поред професора, координатори и студентска служба, као и друго ненаставно особље прилагођени су потребама студената, са циљем подршке студенату да успјешно савлада студије.

Програм образовања на Педагошком факултету је дизајниран тако да постави студента у центар учења и подучавања. Ово практично значи да се пружа студентима простор и подршка да активно учествују у свом образовању, да постављају питања, износе мишљења и развијају своје вјештине и компетенције. Омогућава студентима избор и флексибилност у одабиру курсева, специјализација и активности учења. Предвиђене су различите опције (различите методе и могућности да се програм прилагоди појединачним потребама и интересовањима студената). Студенти имају стручну праксу на свакој години која се вреднује са најмање са 3 ЕЦТС бода. Студијски програм на оба циклуса промовише активно учење, што укључује колаборативни рад, пројектне задатке, практичне вежбе и друге активности које стимулишу учење и примјену знања у реалном окружењу. Систем вредновања је тако имплементиран да буде објективан, конзистентан и транспарентан. Он укључује различите методе вредновања, као што су испити, пројекти, практични радови и друге форме испитивања. Резултати вредновања су добро комуницирани студентима и пружају повратне информације о њиховом напретку и постигнућима. Током анкетирања које се врши на крају сваког семестра, студенти оцјењују рад наставника, гдје се види које методе рада наставник треба да прилагоди потреби студената. На сам тај начин, наставници се подстичу да да прилагоде своје методе рада потреби студената. Циљ испуњења овог стандарда је да обезбиједи квалитетно учење и подучавање у којем су студенти активни учесници и које им омогућава да развију своје знање, вјештине и компетенције на најбољи могући начин, и самим тим исходи учења су усклађени методама подучавања и вредновања.

У прилог томе, постоје многи примјери добре праксе којом НУБЛ Бања Лука ревносно пружа подршку студентима из осјетљивих група. Небројени су примјери субвенција и стипендирања студената из материјално угрожених породица, студената чији чланови породица спадају у једну овакву категорију, што изискује максимално прилагођавање наставним и испитним обавезама. У тим случајевима наставно и ненаставно особље, као и руководство НУБЛ-а настоји пружити како формалну тако и неформалу подршку, без изузетка. У корист томе свједочи и велики број одобрених студентских молби, од стране руководства.

Годинама уназад, НУБЛ на неком од 7 Факултета у свом саставу образује двоје штићеника дома за незбринуту дјецу „Рада Врањешевић“ Бања Лука.

Осим тога, постоје прописани критеријуми за пружање подршке студентима из осјетљивих група који су регулисани у оквиру [Статута](file:///C:\Users\NUBL\Downloads\Прилози\8.%20Formalno-pravna%20akta\СТАТУТ-%20ПРЕЧИШЋЕНИ%20ТЕКСТ.pdf) (члан 93.) и [Правила о студирању](file:///C:\Users\NUBL\Downloads\Прилози\8.%20Formalno-pravna%20akta\правила%20студрања%20на%20првом%20и%20другом%20циклусу%20студија.pdf) (члан 24.).

С обзиром да су неки од редовних студената управо студенти из поменутих група значајно је напоменути да НУБЛ има прилагођене просторне капацитете особама са инвалидитетом (улазна рампа, прилагођени мокри чворови, учионице и амфитеатри у приземљу зграде, приступ стручним службама), као и информационе капацитете у оквиру којих је особама из осјетљивих категорија омогућено да несметано извршавају наставне и предиспитне обавезе (е-настава, електронске пријаве испита, електронска комуникација са наставницима и особљем НУБЛ-а, у одређеним случајевима и он-лајн настава као помоћни метод у наставном процесу)

У протеклом периоду, у оквиру изадања Независног НУБЛ-а публикован је и уџбеник штампан Брајевим писмом, исти је доступан у библиотеци НУБЛ-а.

Универзитет је својим актима регулисао оцјењивање студената у испуњавању предиспитних обавеза и на испиту. [Правилима студирања на првом и другом циклусу студија](https://nubl.org/wp-content/uploads/2023/05/pravila-studranja-na-prvom-i-drugom-ciklusu-studija.pdf) је предвиђено да се рад и знање студента прати и да се оцјењује континуирано у току семестра и на завршном испиту. Евиденцију оцјењивања води стручна служба факултета. Студенту се додјељују поени за сваки издвојени облик провјере рада и оцјене знања, у складу са ЕЦТС правилима. У структури укупног броја поена, најмање 50% мора бити предвиђено за активности и провјере знања у току трајања наставе. У оквиру трајања наставног процеса у току сваког семестра (15 седмица наставе) могу се организовати редовне провјере и ванредна провјера знања у виду: тестова, квизова, диктата, конверзације и најмање два колоквија. У циљу праћења напредовања студената у савлађивању наставног процеса, план рада предвиђа одређене облике предиспитних и испитних обавеза студената које су предмет вредновања и оцјењивања. Оцјењивање се врши додјељивањем поена за сваки утврђени облик наставе и предиспитних обавеза. Показано знање студената оцјењује се према [Статуту Универзитета](https://nubl.org/wp-content/uploads/2023/07/STATUT-PRECISCENI-TEKST.pdf) и Правилнику о студирању на првом и другом циклусу. На почетку академске године наставник је обавезан упознати студенте са начином рада и бројем бодова које доносе поједине активности. Права студента се односе на право да буду упознати са свим правима и обавезама и дужностима, да имају слободу, да искажу своје мишљење о квалитету наставе и раду академског особља, да учествују на изборима за студентска мјеста у студентским представничким тијелима, као и сва друга права у складу са наведеним прописима. Све процедуре усклађене су циљеви студијског програма који су поставњени. Факултет има усвојене процедуре за преглед и жалбу у случају незадовољавајућих резултата или неправедног поступања према студентима. Ове процедуре су доступне и познате студентима ([Статут ( члан 102-103.)](https://nubl.org/wp-content/uploads/2023/07/STATUT-PRECISCENI-TEKST.pdf);[Правила студирања на првом и другом циклусу (поглавље – 4.6. Приговор на оцјену)](https://nubl.org/wp-content/uploads/2023/05/pravila-studranja-na-prvom-i-drugom-ciklusu-studija.pdf).

**Препоруке за унапређење стандарда:**

1.Увођење већег броја онлине и хибридних опција за курсеве, омогућавајући студентима да бирају начин учења који им највише одговара, посебно за оне који имају ограничено вријеме или приступ физичким просторијама.

2.Омогућити студентима да бирају специфичне области које желе да истражују кроз изборни курикулум, с већим фокусом на пројектне и истраживачке задатке који одговарају њиховим интересовањима.

3.Имплементација различитих метода вредновања у процедури оцјењивања и силабусу предмета: Увођење вредновања које није засновано само на завршним испитима, већ укључује пројектне задатке, тимски рад, портфолије и презентације, који омогућавају студентима да покажу широк спектар вјештина.

4.Креирање специјализованих програма праксе који повезују академску заједницу са индустријама које траже специфичне вештине и компетенције, чиме се омогућава студентима да стекну практично искуство релевантно за тржиште рада.

5.Наставити са праксом повезивања теме завршног мастер рада са изборним предметима, што је позитивна пракса а у корист већег фокуса на области које студент жели изучавати, међутим иако ментори имају искуства и стручност, често се дешава да прерасподеле или наметну тему без узимања у обзир интересовања и капацитета студента. Такве негативне појаве је пожељно свести на минимум.

## **4. Упис и напредовање студената, признавање и сертификовање**

Стандарди система осигурања квалитета у вези са уписом и напредовањем студената, признавањем и сертификовањем, према овом студијском програму укључују аспекте гдје факултет има јасне и транспарентне критеријуме и процедуре за упис студената. Уписни процес је приступачан и пропорционалан, и заснива се на заслуженим квалификацијама и компетенцијама студената. Поред тога, јасни су критеријуми и процедуре за упис студената, а такође је и уписни процес приступачан и пропорционалан, и заснива се на заслуженим компетенцијама. Педагошки факултет има јасно дефинисане критеријуме за упис студената. Ови критеријуми укључују академске захтјеве, предусловне курсеве, тестове опште информисаности. Критеријуми су објективни и транспарентни. У конкурсу за упис студената доступне су све информације везане за студијске програме, документацију потребну за упис и препис са друге високошколске установе.

Процедуре за признавање високообразовних квалификација, периода студија и претходног учења се провеоде на основу [Правилника о студирању](https://nubl.org/wp-content/uploads/2023/05/pravila-studranja-na-prvom-i-drugom-ciklusu-studija.pdf) као и [Правилника о о поступку еквиваленције раније стечених звања; поступку вредновања високошколских исправа и поступак за признавање страних високошколских исправа за потребе наставка школовања на Независном универзитету Бања Лука.](https://nubl.org/wp-content/uploads/2023/07/Pravilnik-o-postupku-ekvivalencije-2023.pdf)

## **4.1. Упис студената**

[Упис кандидата на студијске програме](#_СТУДЕНТИ_И_ДИПЛОМЦИ) врши се на основу [Конкурса](https://nubl.org/uslovi-upisa/) који расписује Независни универзитет Бања Лука, а спроводи Педагошки факултет. Да би кандидат конкурисао за упис на прву годину првог циклуса, треба да има завршену четворогодишњу средњу школу и положен тест опште информисаности, који му омогућавају упис, у складу са одобреном квотом уписа. Да би кандидат конкурисао за упис на прву годину другог циклуса, треба да има завршен одговарајући студиј првог циклуса и испуњеност других услова утвђених Статутом универзитета и Правилником о студирању. Странци се могу уписати на студијски програм под истим условима као и држављани Републике Српске односно Босне и Херцеговине, ако поднесу доказ о познавању једног језика конститутивних народа Босне и Херцеговине, односно о познавању језика на којем се изводи настава.. Универзитет је обезбједио све услове, од капацитета корисног простора, сједећих мјеста, амфитеатара, кабинета за информатику и професоре, библиотечки ресурса, броја рачунара итд.

## **4.2. Оцјењивање и напредовање студената**

Настава представља скуп обавезних и изборних предмета, чијим савладавањем студенти добијају неопходна знања и вјештине и стичу диплому. Укупно ангажовање студената састоји се од:

• Активне наставе (предавање, вјежбе, практична настава, менторска настава, консултације, презентације, пројекти и сл.),

• Самосталног рада,

• Колоквијума,

• Израде семинарског рада,

• Испита,

• Научно-истраживачке праксе (у оквиру [споразума о сарадњи са привредном заједницом и споразума са академском заједницом),](https://nubl.org/%d1%81%d0%bf%d0%be%d1%80%d0%b0%d0%b7%d1%83%d0%bc%d0%b8-%d1%81%d0%b0-%d0%b0%d0%ba%d0%b0%d0%b4%d0%b5%d0%bc%d1%81%d0%ba%d0%be%d0%bc-%d0%b7%d0%b0%d1%98%d0%b5%d0%b4%d0%bd%d0%b8%d1%86%d0%be%d0%bc/)

• Израде завршног рада,

• Других облика ангажовања.

Праћење и оцјењивање укупних активности одвија се кроз :

* присуство настави и другим наставним активностима (вјежбе, консултације, семинари, презентације, индивидуално и групно рјешавање проблема),
* праћење и вредновање активности студената у настави и другим наставним активностима,
* колоквијалне провјере знања,
* израда семинарских радова и/или презентација,
* израда домаћих задатака и/или есеја,
* континуирана интеракција студент – наставник,
* тематске провјере.

Евалуацијом укупних активности студената током реализације студијског програма, студент сакупља бодове који су предвиђени за поједине активности, у складу са Правилником о студирању и наставним програмом за сваки поједини предмет. Исказано знање студената оцјењује се према критеријима Закона о високом образовању, [Статута](https://nubl.org/wp-content/uploads/2023/07/STATUT-PRECISCENI-TEKST.pdf) универзитета и [Правилника о студирању](https://nubl.org/wp-content/uploads/2023/05/pravila-studranja-na-prvom-i-drugom-ciklusu-studija.pdf), а распон бодова који одређују оцјену дио је силабуса сваког предмета. На почетку сваког семестра предметни наставник је дужан упознати студенте са начином рада и вредновања резултата рада и бројем бодова које носи свака поједина наставна активност. Успјех студента на испиту оцјењује се оцјенама од 5 (није положио) до 10.

На формирање оцјене на испиту утиче структура укупног броја поена које је студент остварио током наставе. Након завршетка испита, наставник утврђује укупан број освојених бодова и формира коначну оцјену за сваког студента. Бодови/кредити се додјељују појединим курсевима, предметима, као другим облицима савладавања предвиђеног студијског програма ([Правилник о ECTS бодовима шифрирању и силабусима](https://nubl.org/wp-content/uploads/2023/05/Pravilnik-o-ECTS-bodovima-sifriranju-i-silabusima.pdf)). Они представљају квантитативно мјерило уложеног рада студента у савладавању предвиђеног студијског програма. Додјељује се студенту након успјешног окончања одређеног студијског програма, односно наставног предмета. Број бодова се утврђује на основу радног оптерећења студента, при чему један ECTS бод представља 30 сати укупног процјечног ангажовања студента (. Укупан број освојених бодова и завршну оцјену наставник уноси у записник о полагању испита.

Након испуњавања обавеза прописаних правилима о студирању и курикулумом студијског програма, студенти добијају диплому и додатак дипломи. У самом додатку дипломи се налазе исходи студијског програма, појединости студијског програма и постигнуте оцјене,професионални статус, подаци о врсти и нивоу студија, подаци о студенти итд.

**Препоруке за унапређење стандарда:** Препоруке у односу на овај стандард се односе на даље побољшање услова студирања и евиденције студентских обавеза, како нема круцијалних недостатака које би овај стандард чиниле само дјелимично испуњеним. А препоруке се огледају кроз додатну дигитализацију, и то:

1.Увођење дигиталних платформи за пријаву, праћење и вредновање студентских активности.

2.Аутоматизација процедура уписа, признавања испита и еквиваленције диплома.

3.Онлајн евиденција напретка студената са јасним увидом у освојене бодове и повратне информације.

## **5. Људски потенцијали**

Високошколска установа обезбјеђује наставнике и сараднике који испуњавају компетенције и услове за избор у одговарајуће знање. [Правилником о поступку и условима избора академског особља](https://nubl.org/wp-content/uploads/2025/03/Pravilnik-o-postupku-i-uslovima-izbora-akademskog-osoblja-Precisceni-tekst.pdf) утврђује се поступак и услови избора. Избор у звање се врши у сладу са Законом о високом образовању, Статутом Универзитета и овим Правилником. Наставу на Универзитету обављају наставници и сарадници оспособљени и опредјељени да извршавају мисију, визију и циљеве Универзитета. Наставници и сарадници своје квалификације доказују кроз биографске податке, податке о објављеним радовима и научно-истраживачким радом.

[Број ангажованих наставника](#_АКАДЕМСКО_ОСОБЉЕ) на високошколској установи је довољан да покрије укупан број часова наставе на студијском програму, а анагажовани наставници и сарадници посједују адекватне компетенције што је видљиво из њихових [научних картона](https://nubl.org/%d0%b5-%d0%bd%d0%b8%d1%80-%d0%ba%d0%b0%d1%80%d1%82%d0%be%d0%bd%d0%b8-%d0%bd%d0%b0%d1%81%d1%82%d0%b0%d0%b2%d0%bd%d0%be%d0%b3-%d0%be%d1%81%d0%be%d0%b1%d1%99%d0%b0/). Укупан број наставника и сарадника у радном односу на студијском програму Предшколско образовање и васпитање је 12. Наставници у радном односу са пуним радним временом испуњавају 50% часова на студијском програму. У зависности од предмета који предају сви ангажовани наставници остварују просјечно 75 часова односно 5 часова седмично. Рад наставника са непуним радном временом организован је кроз реализацију једносеместралних предмета чија се настава реализује једном седмично са укупно 3 или 2 часа седмично.

Високошколска установа има дефинисану политику управљања људским потенцијалима са јасним и транспарентним критеријумима за запошљавање академског особља, задужењима, оптерећењем и одговорностима критеријумима за професионални развој, напредовање и стручно усавршавање академског особља, посредством интерних аката:

1. [Правилник о међународној сарадњи на НУБЛ-у](https://nubl.org/wp-content/uploads/2021/09/Pravilnik-o-medjunarodnoj-saradnji.pdf),
2. [Правилник о стручном усавршавању запослених на НУБЛ-у](https://nubl.org/wp-content/uploads/2023/05/Pravilnik-o-strucnom-usavrsavanju-zaposlenih.pdf),
3. [Правилник о Уџбеницима](https://nubl.org/wp-content/uploads/2021/09/Pravilnik-o-izdavanju-Udzbenika-NUBL.pdf),
4. [Правилник о издавачкој дјелатности НУБЛ-а](https://nubl.org/wp-content/uploads/2023/09/Pravilnik-o-izdavackoj-djelatnosti-NUBL-a-2023.pdf),
5. [Стратегија развоја Универзитета](https://nubl.org/wp-content/uploads/2021/09/STRATEGIJA-NUBL-2017-2025.pdf) - 11.1.2. стратегијски циљ 2. – афирмација научноистраживачке изврсности.

Факултет обезбјеђује планове и механизме за професионални развој запослених, укључујући могућности за стручно усавршавање, обуке, [конференције](https://nubl.org/%d0%bd%d0%b0%d1%83%d1%87%d0%bd%d0%b8-%d1%81%d0%ba%d1%83%d0%bf%d0%be%d0%b2%d0%b8-%d0%b8-%d0%ba%d0%be%d0%bd%d1%84%d0%b5%d1%80%d0%b5%d0%bd%d1%86%d0%b8%d1%98%d0%b5/) и семинаре, учешће у пројектима и радионицама, активно подстицање на развој научно истраживачког рада кроз [издавачку дјелатност Универзитета](https://nubl.org/%D0%B8%D0%B7%D0%B4%D0%B0%D0%B2%D0%B0%D1%87%D0%BA%D0%B0-%D0%B4%D1%98%D0%B5%D0%BB%D0%B0%D1%82%D0%BD%D0%BE%D1%81%D1%82/), [научни часопис Сварог](https://svarog.nubl.org/) и [међународну научну конференцију Фреска](https://nubl.org/%D0%BD%D0%B0%D1%83%D1%87%D0%BD%D0%B8-%D1%81%D0%BA%D1%83%D0%BF-%D1%81%D0%B0-%D0%BC%D0%B5%D1%92%D1%83%D0%BD%D0%B0%D1%80%D0%BE%D0%B4%D0%BD%D0%B8%D0%BC-%D1%83%D1%87%D0%B5%D1%88%D1%9B%D0%B5%D0%BC-%D1%84/). Такође, омогућује стимулативно радно окружење, укључујући награде, промоције и признања за добро обављен посао. Ако причамо о развоју и стимулацији, обезбијеђени су планови и механизми за професионални развој, укључујући стручно усавршавање, обуке и сл. Такође, омогућује стимулативно радно окружење, укључујући награде, промоције и признања за добро обављен посао. Обезбјеђени су сви неопходни ресурси и услови за ефикасан рад запослених, укључујући опрему, материјалне и техничке ресурсе. Примјена стандарда у вези с људским потенцијалима помаже у изградњи позитивног и потицајног радног окружења, а што доприноси квалитету образовног процеса и достигнућима факултета.

Усавршавање ненаставног особља се врши периодично. Административно особље располаже неопходним компетенцијама, знањима и вјештинама за обављање помоћних и административних послова и њихов рад ни на који начин не омета редовно одвијање научно наставног процаса на Универзитету. Помоћно и административно особље према властитом нахођењу похађа различите програме цјеложивотног учења у оквиру групе послова и задатака које обављају на Универзитету.Обуке из области информатичких система и система управљања се одржавају и особље унапређује своја знања из области информатике. Особље је посебно потивисано за стицање нових информатичких знања. Старосна структура особља одговара свим изазовима да прати информатичке трендове.

**Препоруке за унапређење стандарда:**

1. Континуирана едукација и планирани развој сопственог кадра, уз стратегију за ангажовање додатног особља, допринеће одрживости наставног процеса и квалитету наставе овог студијског програма.

## **6. Ресурси и финансирање**

Факултет обезбјеђује довољне [капацитете и ресурсе](#_РЕСУРСИ_И_ИНФРАСТРУКТУРА) за прихватање и пружање квалитетног образовања свим студентима који испуњавају услове за упис. Ово укључује довољан број наставних кадрова, лабораторијских простора, библиотеку и друге потребне инфраструктуре.

Са 2314 m2 Независни универзитет у потпуности обезбјеђује примјерене просторне капацитете за квалитетно обављање дјелатности свих организационих јединица, па тако и Педагошког факултета.

Универзитет обезбјеђује учионице, лабораторију, библиотеку, читаоницу, компјутерску лабараторију и друге просторије за извођење наставе у складу са пољем природних и друштвених наука. Универзитет константно прати и усклађује ресурсе са потребама наставног процеса и броја студената. (Табела 2. Листа просторија са површином у високошколској установи**)**

Све просторије за извођење наставе опремљене су видео пројекторима и осталом потребном техничком подршком савременом начину извођења наставе у складу са природом студијског програма (Microsoft teams Google classroom Zoom апликација, Woow алат и др). Факултет поред информатичког кабинета, посједује за потребе студената и запослених одговарајући број рачунара са интернет прикључцима, камере за снимање, штампаче, скенере, фотокопир апарате и сл. (Табела 3. Листа вредније опреме која се користи у наставном процесу у високошколској установи)

## **7. Управљање информацијама о студијским програмима**

Садржај студијских програма утврђен је законом, а процедуре за предлагање и доношење студијских програма утврђују се [Правилником о доношењу и унапређењу студијских програма Универзитета](https://nubl.org/wp-content/uploads/2023/07/Pravilnik-o-donosenju-i-evaluaciji-studijskih-programa-2023-1.pdf), у складу са законом, подзаконским актима и Статутом. Ради интегрисања свих функција организационих јединица а посебно факултета и спровођења јединствених политика чији је циљ стално унапређење квалитета наставе, усавршавање научно истраживачког рада и умјетничког стваралашва студијски програми се доносе на Универзитету. Кроз анализе се прате подаци о студентима, испитима, оцјенама, како бих се пратио напредак и ефикасност студијског програма. Факултет примјењује мјере за заштиту информација о студијском програму, како би осигурао њихову конфиденцијалност и спречио неовлашћен приступ. Управљање информацијама студијским програмом предшколско васпитање 4+1 је систематично и добро организовано, са јасно дефинисаним одговорностима и процедурама. То помаже у осигурању квалитета и континуираном унапређењу програма.

[Стратегија развоја квалитета](https://nubl.org/wp-content/uploads/2021/09/Strategija-obezbjedjenja-kvaliteta-NUBL-2012.pdf) и други документи дефинишу начин прикупљање информација о различитим аспектима студијског програма ради унапређења квалиетета.

Анализирају се:

* Стопа успјешности
* Напуштање студија
* Задовољство студената
* Запошљивост свршених студената
* Спремност на препоруку студија и установе трећем лицу

Универзитет и Факултети прије почетка сваке академске године анализирају релевантне податке о академском особљу, компетенцијама, квалификацијама, старосној структури и свим другим круцијалним индикаторима за квалитетну функционалност наставног процеса на студијском програму, у складу са важећим Законом. Поменуте податке анализира и Центар за квалитет. Према томе, Служба за правне послове креира евиденције о уговорима, изборима у звање, те извјештаје о анализама ЛОН. Све наведене анализе и статистички подаци дио су праксе за креирање Листе одговорних наставника и сарадника коју у коначници усваја Сенат. Иста садржи јасан преглед свих релевантних података. Осим тога, Универзитет, по организационим јединицама, креира базе које се прослијеђују надзорном Министарству, а исте такође садрже поменуте податке и достављају се почетком семестра сваке академске године (штампане форме доступне у правној служби).

* Универзтитет прикупља и анаилзира старосну структуру запослених и према [Стратегији развоја](https://nubl.org/wp-content/uploads/2021/09/STRATEGIJA-NUBL-2017-2025.pdf) управља људским ресурсима и правовремено врши потребне изборе у звања у циљу подмалђивањеа и напредовања особља.
* Истовремено, студенти се анкетирају по различитим основама. Анкете су доступне на интернет страници Универзитета. ([линк](https://nubl.org/%d0%be%d1%81%d0%b8%d0%b3%d1%83%d1%80%d0%b0%d1%9a%d0%b5-%d0%ba%d0%b2%d0%b0%d0%bb%d0%b8%d1%82%d0%b5%d1%82%d0%b0/) на интернет страницу)

**Препоруке за унапређење стандарда:**

1. Побољшање интеграције података - Препоручује се имплементација напредних информационих система за управљање подацима који омогућавају боље повезивање свих информација о студентима, професорима и студијском програму. Тиме би се омогућило лакше праћење напретка студената, анализе успјеха програма и ефикаснији приступ подацима за све релевантне актере.

## **8. Информисање јавности о студијским програмима**

Јавност има увид у студијски програм првог и другог циклуса студија који је јавно доступан на веб страници Универзитета. Наставни планови обухватају основне информације студијским програмима, док доступност силабуса даје додатне поједине информације о предметима који су дио студијских програма, а исти су дио [платформе за учење](https://e-nastava.nubl.org/login/index.php). Факултет користи јавни медијски простор и наставници користе прилику да говоре о раду Факултета те о студијском програму. Наставници такође учествују у креирању јавног мњења тако што коментаришу и говоре о појавама и посљедицама у економији а које се тичу њивових ужих научних области. Већина наставника су чланови одређених асоцијација и друштава и користе прилику да о појединостима студијских програма дијеле информације у непосредном окружењу. Приликом развоја студијског програма организује се јавна расправа напосредног окружења чије сугестије се озбиљно разматрају и инкорпорирају у наставни план студијског програма.([Комуникативна стратегија](https://nubl.org/wp-content/uploads/2021/09/Komunikativna-strategija-Univerziteta.pdf),[Правилник о односу с јавношћу НУБЛ-а](https://nubl.org/wp-content/uploads/2021/09/Pravilnik-o-odnosima-s-javnoscu.pdf))

Подаци о наставницима и сарадницима доступни на званичној интернет страници Независног универзита Бања Лука у виду [научног картона](https://nubl.org/%d0%b5-%d0%bd%d0%b8%d1%80-%d0%ba%d0%b0%d1%80%d1%82%d0%be%d0%bd%d0%b8-%d0%bd%d0%b0%d1%81%d1%82%d0%b0%d0%b2%d0%bd%d0%be%d0%b3-%d0%be%d1%81%d0%be%d0%b1%d1%99%d0%b0/). Све актуелности на студијском програму благовремено се објављују на интернет страници Универзитета под секцијом [актуелности](https://nubl.org/category/vijesti/) и [медији о нама](https://nubl.org/mediji-o-nama/).

Званична интернет страница НУБЛ-а <https://nubl.org/> посједује plugin који је чини вишејезичном страницом која омогућава посјетиоцима са разних говорнх подручја да на најлакши могући начин дођу до неопходних информација везаних за релевантне информације о свим активностима које се тичу нашег НУБЛ-а. На званичној интернет страници ревносно се објављују све поменуте информације, које се даље пласирају на актуелне друштвене мреже. Осим тога, ове информације се објављују и у електронским и штампаним публикацијама – [Информатор за студенте](https://nubl.org/wp-content/uploads/2024/12/Informator-2024-25.pdf) који је доступан на енглеском и руском језику.

**Препоруке за унапређење стандарда:**

1.Повећање интерактивности на wеб страници - препоручује се да wеб страница не буде само пасиван извор информација, већ да се уведу интерактивни алати као што су онлајн консултације, чет подршка, или виртуелне туре кроз студијске програме. Такође, могла би се увести секција са честим питањима (FАQ), која би омогућила лакши приступ најважнијим информацијама.

## **9. Континуирано праћење, периодична евалуација и ревизија студијских програма**

Периодична евалуација и ревизија студијских програма, обухвата активности које укључују преглед програма од интеерних и спољних експерата. Они анализирају квалитет програма, усаглашеност са стандардима и циљевима, релевантност у односу на захтјеве тржишта рада итд. Кроз равизију студијских програма добијамо резултате из евалуација, гдје студијске програме можемо ревидирати.. Укратко, континуирано праћење, периодична евалуација и ревизија студијских програма су кључни за осигурање квалитета и континуирано усавршавање програма у складу са потребама студената и захтјевима тржишта рада. Континуирано праћење, периодична евалуација и ревизија студијских програма су такође важни аспекти система осигурања квалитета и спроводе у оквиру израде [извјештаја о самоевалуацији студијског програма](https://nubl.org/%d0%be%d1%81%d0%b8%d0%b3%d1%83%d1%80%d0%b0%d1%9a%d0%b5-%d0%ba%d0%b2%d0%b0%d0%bb%d0%b8%d1%82%d0%b5%d1%82%d0%b0/). Процес континуираног праћења, преко овог студијског програма, обухвата аспекте праћења резултата студената. Ови резултати су видљиви кроз испитне резултате, оцјене, пројекте, итд. Све ово помаже нам да увидимо јаке и слабе тачке студијског програма, као и евентуалне потребе за промјенама. Изјештај о самовредновању израђује се на крају сваке академске године. Анкете и анализе прикупљају се на крају сваког семестра.

Ови процеси имају за циљ да оцијене ефикасност и релевантност овог студијског програма и спроводе се на основу аката: [Правилник о обезбјеђењу и унапређењу квалитета 2023](https://nubl.org/wp-content/uploads/2023/07/Pravilnik-o-obezbjedjenju-i-unapredjenju-kvaliteta-NUBL-2023.pdf); [Правилник о студентском вредновању НУБЛ](https://nubl.org/wp-content/uploads/2024/12/Pravilnik-o-studentskom-vrednovanju-kvaliteta-studija-2024.pdf); [Правилник о доношењу и евалуацији студијских про](https://nubl.org/wp-content/uploads/2023/07/Pravilnik-o-donosenju-i-evaluaciji-studijskih-programa-2023-1.pdf)[грама](https://nubl.org/wp-content/uploads/2023/07/Pravilnik-o-donosenju-i-evaluaciji-studijskih-programa-2023.pdf); [Стратегија обезбјеђења квалитета](https://nubl.org/wp-content/uploads/2021/09/Strategija-obezbjedjenja-kvaliteta-NUBL-2012.pdf)

Када је ријеч о периодичној евалуацији и ревизији студијских програма, обухвата активности које укључују преглед програма и од спољних експерата. Они анализирају квалитет програма, усаглашеност са стандардима и циљевима, релевантност у односу на захтјеве тржишта рада итд. Кроз равизију студијских програма добијамо резултате из евалуација, гдје студијске програме можемо ревидирати. То подразумијева увођење нових курсева, измјене у наставним плановима, праћење новина и најновијх трендова. Укратко, континуирано праћење, периодична евалуација и ревизија студијских програма су кључни за осигурање квалитета и континуирано усавршавање програма у складу са потребама студената и захтјевима тржишта рада. Кроз [анкете](https://nubl.org/%d0%be%d1%81%d0%b8%d0%b3%d1%83%d1%80%d0%b0%d1%9a%d0%b5-%d0%ba%d0%b2%d0%b0%d0%bb%d0%b8%d1%82%d0%b5%d1%82%d0%b0/) (линк на интернет страницу) се прате резултати дипломираних студената, студентска анкета, анкете задовољства рада студентске службе, координатора и библиотеке, оцјене наставног кадра и статистике излазности на испитне рокове по предметима. *Према последњима анкетама резултати анализе студијског програма* ***Предшколско васпитање 4+1 (основне и мастер студије)*** *указују на неколико кључних аспеката који потврђују позитивне стране, изазове и могућности за унапређење програма.Према томе, анкетирани студенти у цјелини позитивно оцјењују програм, истичући да он у великој мјери одговара савременим потребама васпитно-образовне праксе. Наглашава се да програм пружа солидну теоријску основу и практичне вјештине неопходне за рад с дјецом предшколског узраста. Ипак, резултати анкете указују и на одређене изазове. Истакнута је потреба за бољом повезаношћу теоријских и практичних предмета, као и за побољшањем организације стручне праксе. Дио испитаника сматра да би програм требало више да примјењује савремене методолошке приступе у настави, као и да пружи континуирану подршку студентима током стручне праксе у виду менторства и повратних информација. Када је ријеч о наставницима, резултати анкете показују да су у цјелини добро оцјењени. Посебно се истиче њихова стручност и спремност да помогну студентима. Студенти су највише задовољни наставницима који користе интерактивне методе наставе и повезују теоријска знања с практичним искуствима. С друге стране, примјећено је да постоје разлике у приступу настави међу појединим наставницима, при чему су неки више оријентисани на традиционални начин предавања, што студенти оцјењују као мање ефективно. Такође, наглашена је потреба за већом примјеном дигиталних технологија у настави, како би студенти били боље припремљени за савремене изазове у васпитно-образовном систему. Када је ријеч о ресурсима који су студентима на располагању, анкета показује подијељена мишљења. Док један дио испитаника сматра да су библиотечки и наставни материјали адекватни, други наглашавају потребу за бољом доступношћу стручне литературе, посебно савремених извора који прате актуелне трендове у васпитно-образовној пракси. Студентска служба је генерално позитивно оцијењена, али су идентификовани одређени изазови у комуникацији и брзини рјешавања административних питања. Наведено је да би побољшање у овом сегменту значајно допринијело укупном студентском искуству.*

**Препоруке за побољшање:**

1.Чешћа укљученост спољних стручњака - осигурати да редовни прегледи студијских програма укључују више стручњака из различитих области, као и представнике тржишта рада.

2.Динамичке ревизије наставних планова - убрзати процес ревизије студијских програма како би се брже реаговало на тренутне потребе тржишта рада и нове образовне трендове.

3.Јаснији извјештаји о самовредновању - укључити детаљније препоруке за конкретне промјене у програмима заснованим на резултатима евалуације.

## **10. Мобилност академског особља и студената**

[Канцеларија за међународну сарадњу](https://nubl.org/%d0%ba%d0%b0%d0%bd%d1%86%d0%b5%d0%bb%d0%b0%d1%80%d0%b8%d1%98%d0%b0-%d0%b7%d0%b0-%d0%bc%d0%b5%d1%92%d1%83%d0%bd%d0%b0%d1%80%d0%be%d0%b4%d0%bd%d1%83-%d1%81%d0%b0%d1%80%d0%b0%d0%b4%d1%9a%d1%83/) пружа подршку мобилности студената и наставног ненаставног особља, као и студентима и особљу који долазе на наш Универзитет. Канцеларија организује информативне дане, семинаре, радионице и презентације програма мобилности и представља могућности за пријаве за стипендије. Такође, Канцеларија пружа и савјетодавну помоћ академском особљу приликом пријављивања и вођења међународних пројеката, организује предавања и радионице за запослене на Универзитету о могућностима укључивања у међународне програме. Канцеларија за међународну сарадњу објављујуе информације о постигнутим споразумима и другим појединостима те расписује конкурс за пријаву наставног, сарадничког и стручног особља на пољу мобилнбости. Истовремено, одржавају се инфо дани и инфо сесија о прогамима мобилности, а информације су доступне и на веб страници Универзитета. Ова активност је у потпуности транспарентна.

Међународна сарадња је једна од најважнијих активности које се спроводе на Универзитету.

Међународна сарадња на Универзитету остварује се кроз:

* спровођење пројеката међународне мобилности студената, наставног и ненаставног особља
* чланство у међународним мрежама и удружењима
* спровођењем међународних истраживачких и научних пројеката
* информисањем универзитетске заједнице о могућностима учешћа и укључивања у међународне пројекте и програме.

Универзитет има развијене облике међународне сарадње кроз европске пројекте, билатералне споразуме, заједничке програме и др.

Универзитет подстиче све облике међународне сарадње и посебно настоји да створи услове за унапређење међународне сарадње у оним областима у којима таква сарадња до сада није постојала.

Механизми за остваривање билатералне и мултилатералне размјене студената са иностраним високошколским установама уз признавање времена, оцјена и ECTS бодова остварених током размјене се врше на основу потпицаних уговора и остварене сарадње са партнерским институцијама.

Високошколска установа кадровски и финансијски оснажује капацитете служби за међународну сарадњу и двосмјерну мобилност академског особља и студената. Универзитет помаже и подстиче мобилност наставног особља и евидентано је повећање активности наставног и сарадничког особља на том пољу.

Наставно и сарадничко особље је упознато са партнерским инстутуцијама и актуелним пројектима од којих се посебно наглашава пројекат ЕРАСМУС плус те су слободни пријавити се на конкурсе за мобилност и учешће у припреми и реализацији пројеката. Унутар кључне активности број 2, подизање капацитета високошколских установа у БиХ, а у саставу ЕРАСМУС плус ЕУ иницијативе са називом TEACHER (www.teacher.unt.ba), НУБЛ је члан партнерске групе, са још 10 универзитета из Босне и Херцеговине и једини приватни Универзитет из Републике Српске, који већ годину дана ради на усклађивању курикулума за предшколско образовање са курикулима по којим се ради у земљама ЕУ. Поред хармонизације и модернизације наставног плана и програма за предшколско образовање, унутар пројекта је предвиђен и већи број семинара које држе еминентни предавачи из европских универзитета а тичу се препознавања компетенција за васпитаче и запослене у предшколским установама, подизању дидактичко методичких знања професора на Педагошком факултету и преношење тих вјештина на студенте који треба да постану васпитачи по завршетку школовања. ([линк](https://nubl.org/%d0%bc%d0%b5%d1%92%d1%83%d0%bd%d0%b0%d1%80%d0%be%d0%b4%d0%bd%d0%b0-%d1%81%d0%b0%d1%80%d0%b0%d0%b4%d1%9a%d0%b0/) на страницу)

На снази је [Правилник о међународној сарадњи на Независном универзитету](https://nubl.org/wp-content/uploads/2021/09/Pravilnik-o-medjunarodnoj-saradnji.pdf) који детаљно одређују процедуре подршке међународним активностима Независног универзитета у Бањалуци.

**Препоруке за побољшање:**

1.Повећање видљивости могућности мобилности.

2.Обавезати професоре да на почетку семестра укратко информишу студенте о могућностима мобилности.

3.Поставити QR кодове на различите локације (нпр. библиотека, студентска служба) који воде директно до пријава за мобилност.

Организовати мјесечне или семестралне инфо дане о мобилности, гдје би се представљали програми као што су Erasmus+ и други.

# III ЗАКЉУЧНА РАЗМАТРАЊА - ОЦЈЕНА СИСТЕМА ОСИГУРАЊА КВАЛИТЕТА

Систем осигурања квалитета студијског програма заснива се на примјени дефинисаних стандарда, процедура и механизама који омогућавају праћење и континуирано унапређење наставног процеса. Остварени су значајни помаци у различитим аспектима квалитета, али и даље постоји простор за унапређење како би се осигурала већа ефикасност и усклађеност програма са савременим академским и тржишним захтјевима.

#### **Предности система осигурања квалитета студијског програма (Снага – Strengths)**

* **Усаглашеност са националним и међународним стандардима** – програм је усклађен са Болоњским процесом, националним стандардима и принципима модерног високог образовања.
* **Развијен систем праћења квалитета наставе** – кроз редовне студентске анкете, евалуацију рада наставника и анализу резултата.
* **Академско савјетовање и подршка студентима** – постоје иницијативе за развој механизама за академску подршку, развој каријере и професионалну оријентацију.
* **Могућности за студентску мобилност** – учешће у Erasmus+ и другим програмима међународне размјене.
* **Примјена савремених метода наставе** – коришћење интерактивних метода учења, стручних радионица и пројектног рада кроз праксу.

#### **Слабости система осигурања квалитета студијског програма (Слабости – Weaknesses)**

* **Недовољна примјена резултата евалуације унапређења наставног процеса** – резултати анкета и анализа нису увијек директно повезани са конкретним мјерама побољшања.
* **Ограничена сарадња са привредом и праксе за студенте** – постоји потреба за интензивнијим укључивањем практичне наставе и повезивањем са послодавцима, у смислу системског организовања праксе под менторством наставника или сарадника а посредством Споразума о сарадњи.
* **Недовољна промоција студијског програма** – потребна је боља промоција могућности које студијски програм нуди, како међу потенцијалним студентима, тако и у академској и стручној заједници.
* **Ограничена дигитализација наставног процеса** – потребно је увести више дигиталних алата за наставу, евалуацију и студентску подршку.
* **Недовољно ангажовање алумнија** – недостатак систематског праћења запошљавања дипломираних студената и њихових повратних информација о програму.

#### **Могућности за унапређење (Прилике – Opportunities)**

* **Јачање сарадње са привредом и институцијама** – увођење више стручних пракси, посјета компанијама и заједничких пројеката са послодавцима.
* **Повећање броја међународних размјена и пројеката** – искоришћавање постојећих и нових билатералних споразума за мобилност студената и наставника.
* **Развој дигиталних алата за наставу и евалуацију** – примјена е-платформи за онлајн учење, дигиталне тестове и интерактивне наставне методе.
* **Интеграција дуалног образовања** – омогућавање студентима да паралелно стичу теоријско знање и практично искуство у сарадњи са компанијама.
* **Јачање промоције студијског програма** – коришћење друштвених мрежа, вебинара и директних контаката за бољу промоцију студијског програма.

#### **Пријетње за одрживост квалитета (Пријетње – Threats)**

* **Недовољна финансијска подршка за модернизацију наставе** – ограничени ресурси могу успорити унапређење програма.
* **Повећана конкуренција других високошколских установа** – неопходно је стално унапређивати програм како би остао атрактиван за студенте иако за сада оавј студијски програм има монопол на тржишту, како би задржао постојећи ниво неопходна су додатна улагања.
* **Недовољно учешће наставника и студената у процесима осигурања квалитета** – потребно је активније укључивање у процесе доношења одлука.

### **Закључак и препоруке**


Овај студијски програм првог и другог циклуса студија је конципиран у складу са високим образовним стандардима и нуди добру основу за квалитетно образовање студената. Међутим, постоје области које се могу додатно унаприједити како би се осигурао његов већи квалитет и релевантност, с обзиорм да је ријеч о изузетно популарном студијском програму на Независном универзитету Бања Лука.

Препоручује се:


1. **Јачање сарадње са привредом** кроз увођење више практичне наставе, обавезних пракси и посјета адекватним установама.
2. **Унапређење дигитализације наставе** увођењем нових алата за учење, онлајн евалуације и дигиталних платформи за комуникацију. Осим тога, неопходна је ревизија програма гдје би у сам курикулум евентуално били уврштени предмети чији садржај би чинио актуелну проблематику данашњице дјеце предшколског узраста (психологија, дигитализација, поремећаји и сметње у развоју)
3. **Активнија промоција студијског програма** како би се привукли квалитетни кандидати и повећала препознатљивост програма.
4. **Јачање међународне сарадње** кроз нове партнерске пројекте, повећану праксу размјене студената.
5. **Боља интеграција резултата евалуација у унапређење наставног процеса** како би се осигурало да повратне информације студената доведу до конкретних промјена.
6. **Развој алумни мреже** за праћење запошљивости дипломираних студената и добијање повратних информација о квалитету програма.

Уз примјену ових препорука, студијски програм првог и другого циклуса би могао значајно унаприједити свој квалитет и боље одговорити на потребе студената и тржишта рада.

# **Прилози**



Прилог 1. – Одлука о именовању чланова Тима за самоевалуације на Педагошком факултету



Прилог 2. – Одлука о усвајању Извјештаја о самоевалуцији студијских програма Тима за Педагошког факултета

1. Тростепеност универзитетског образовања установљена је на евалуационом скупу болоњске декларације у Берлину 2003. године. Болоњска декларација се евалуира сваке двије године. Прва евалуација болоњске декларације била је у Прагу 2001. године. На њој је дат посебан акценат на цјеложивотно учење. На берлинској евалуацији Болоњске декларације (2003) установљена је тростепеност високообразовне дјелатности и стицање доктората. [↑](#footnote-ref-1)